text:
ORANJESTAD(AAN)— E compania local di produccion y entretenimento Elite Productions Aruba recientemente a presenta un opcion diferente pa por host diferente tipo di evento na lugarnan inusual. Ta trata aki di e producto cu yama “The Dome”.
Hopi biaha companianan of hasta famianan kier organisa eventonan den un localidad diferente y cu e dome aki esaki awor ta posibel.
Recientemente na Aruba Marriott Resort a instala e dome riba beach pa un evento. Aki a crea un area tanto pafor como paden di e Dome pa e invitadonan por a recrea. Algo cu a hala hopi atencion ta cu parti paden tabata hopi frieu. Esaki ta debi cu e Dome ta aire-acondiciona.
A hasi uso tambe di un otro producto di Elite Productions esta Video Mapping pa ilumina parti paden di e Dome. Elite su manager creativo a crea diferente animacion di varios sitio rond mundo cual por a wordo observa den e dak di e Dome.
Parti paden un Dj a sa di percura pa e ambiente. No tin limite pa cu e tipo di evento cu por tuma lugar den e Dome. Por ehempel: Eventonan corporativo, Seminario, Fiesta, Recepcion, Comemento, Anochi di Premio y hopi mas.
E flexibilidad di e dome tambe ta duna oportunidad pa use den diferente localidadnan manera Beach, Parkinglot of cualkier otro localidad. Naturalmente na momento cu usa “The Dome” por laga tur cos den man di Elite tambe, por ehempel entretenimento, cuminda, bebida, seguridad etc etc.
Di e forma aki Elite Productions & Entertainment ta sigui cu innovacion den Caribe.


c: text/html

text:
Segun directora di DIMAS: Ningun caso honra: ORANJESTAD (AAN): Aruba como pais ta mara na cierto protocol cu ta regla e parti di asilo. Den cuadro di esey como pais, tin cierto proceduranan na su luga dependiendo si ta trata di peticionnan individual of gruponan grandi y otro. Esakinan, cada ken tin un tarea den e parti aki. Dimas tambe, ...Read More »
Latest News
Gobierno no ta doño mas di edificio di ex-Kennedy School
ORANJESTAD (AAN): E edificio di John F. Kennedy ya no ta di gobierno mas, pero el a pasa pa ta propiedad di Aruba Investment Bank, segun minister di Enseñansa, drs. Rudy Lampe. Ora cu e ta propiedad di AIB y si nan, na dado momento, un instancia lo kier pone disponibel, e ta bay bira un huur. E ora bo ...Read More »
Mundo comercial tambe preocupa cu problemanan social
ORANJESTAD (AAN): Problemanan social ta trece preocupacionnan den mundo comercial pa diferente motibo, segun Sr. Ernst Mohammed, di Camara di Comercio. Tanto comercialmente como salubridad ta afectando nos comercio. Aparte di gastonan cu ta grandi, di AZV y SVb, cu tambe e parti di dunado di trabao. Ora cu un empleado mester bay cu un ser keri pa motibonan medico ...Read More »
Lo bay reorganisa cas di Aruba na Hulanda
ORANJESTAD: — December ultimo a keda acorda pa Conseho di Minister e reorganisacion di Cas di Aruba. Segun Minister Plenipotenciario Guillfred Besaril “ na momento cu mi persona a yega Hulanda mi a realisa hopi lihe cu nos ta papiando di un organisacion cu ta funciona na un manera demasiado administrativo y no ta duna espacio pa e tareanan cu ...Read More »
Aruba Judo Bond a presenta su directiva nobo
ORANJESTAD (AAN) – Dia 11 di januari Aruba Judo Bond a tene un conferencia di prensa y a presenta e miembronan di directiva nobo . Y tambe Presidente a elabora riba meta y planes cu e directiva tin pa cu e deporte di Judo. Dia 6 di januari ultimo un directiva nobo a wordo elegi pa Aruba Judo Bond. E ...Read More »
Aruba Judo Bond a presenta su directiva nobo
ORANJESTAD (AAN) – Dia 11 di januari Aruba Judo Bond a tene un conferencia di prensa y a presenta e miembronan di directiva nobo . Y tambe Presidente a elabora riba meta y planes cu e directiva tin pa cu e deporte di Judo. Dia 6 di januari ultimo un directiva nobo a wordo elegi pa Aruba Judo Bond. E ...Read More »
Aruba Judo Bond a presenta su directiva nobo
ORANJESTAD (AAN) – Dia 11 di januari Aruba Judo Bond a tene un conferencia di prensa y a presenta e miembronan di directiva nobo . Y tambe Presidente a elabora riba meta y planes cu e directiva tin pa cu e deporte di Judo. Dia 6 di januari ultimo un directiva nobo a wordo elegi pa Aruba Judo Bond. E ...Read More »
Aruba Judo Bond a presenta su directiva nobo
ORANJESTAD (AAN) – Dia 11 di januari Aruba Judo Bond a tene un conferencia di prensa y a presenta e miembronan di directiva nobo . Y tambe Presidente a elabora riba meta y planes cu e directiva tin pa cu e deporte di Judo. Dia 6 di januari ultimo un directiva nobo a wordo elegi pa Aruba Judo Bond. E ...Read More »
Mas di 600 participante registra pa Betico Memorial Run
ORANJESTAD (AAN) – E aña aki un biaha mas IBiSA lo ta organisando, dia 25 di januari e “Betico Memorial Run” y Fundacion Lotto pa Deporte ta hopi orguyoso y contento cu nan por ta un partner cu IBiSA p’e evento aki. IBiSA ta promove salud y deporte cual ta algo saludabel, sea ta top sport, school sport of breedte ...Read More »
Mas di 600 participante registra pa Betico Memorial Run
ORANJESTAD (AAN) – E aña aki un biaha mas IBiSA lo ta organisando, dia 25 di januari e “Betico Memorial Run” y Fundacion Lotto pa Deporte ta hopi orguyoso y contento cu nan por ta un partner cu IBiSA p’e evento aki. IBiSA ta promove salud y deporte cual ta algo saludabel, sea ta top sport, school sport of breedte ...Read More »

robotstxt: allowed

filter: keep


text:
Mientras cu un a haya castigo igual na loke el a sinta caba
ORANJESTAD (AAN): Diabierna mainta sentencia a cay den e caso penal cu Ministerio Publico a cuminsa contra e hombernan B.A. y C.K. Tratamento di e caso a sosode dia 24 di November 2017 caminda Fiscal a baha pisa. Fiscal a exigi 8 aña di prison pa B.A. y 12 aña di prison pa C.K.
Diabierna mainta Hues a haya B.A. culpable pa dos acusacion esta e caso di violencia publico dia 30 April 2016 na Entertainment Center y un caso di tiramento dia 14 Februari 2017. Hues a condena B.A. na 8 aña di prison. Pa loke ta C.K., Hues a hay’e culpable tambe pa e caso di dia 30 di April 2016 esta violencia publico. Hues no ta haya C.K. culpable di diferente intento di mata caminda e a tira. Hues a condena C.K. na castigo igual na loke el a sinta caba y a ordena pa e worde laga liber.
TIRA HOMBER 4 BIAHA:
Durante tratamento di e caso dia 24 November 2017, Fiscal a mustra cu den e caso di Entertainment Center, 30 April 2016, e homber G. a haci denuncia contra B.A. El a bisa cu el a sufri un sla y perde conocemento pero no sa kende a dal’e. El a haya un bati formal. Tin diferente testigo cu a mira con e maltrato formal aki a sosode.
E rumannan V. a bay para e pelea y B.A. a menaza V. di lo tir’e dos biaha. Despues di e pelea, V. a worde tira y V. reconoce C.K. Fiscal a bisa Hues cu e ta bay tras di declaracion di testigo independiente o sea personanan cu no tin nada di haci cu e caso. Testigonan a reconoce C.K. como esun cu a bringa tambe cu G. y tambe cu C.K. a tira. Fiscal ta haya nan culpable di maltrato di e homber G. Un agente Polis a notifica di a scucha 4 tiro. G.K. ta bisa cu e no tabata cu B.A. pero testigonan independiente ta bisa cu nan tabata hunto. Polis a haya 3 huls y dos bala Cal. 32. Polis a conclui cu riba distancia cortico a tira riba V. y minimo 3 biaha.
Tin testigo cu a reconoce C.K. como esun cu a bay busca arma y tira V.
E victima V. a duna descripcion di esun cu a tir’e cu ta mustra riba C.K. El a sufri tiro na pols y mester a haci operacion di biaha. E tabatin 4 herida di tiro cu ta cuadra cu loke Polis a bisa cu a scucha 4 tiro. Ta asina cu V. a reconoce B.A. como esun cu a menace di lo tir’e pero ta C.K. a tir’e. Fiscal ta haya C.K. culpable di intento di mata.
TIRA MOTOCICLISTA:
Fiscal a mustra cu riba 14 Februari 2017, B.A. a tira riba e homber H. cu tabata riba un brommer. Ta asina cu tabatin un accidente entre un brommer y un auto. Fiscal a mustra cu e chofer di e brommer a los algun tiro y a laga e brommer atras y core bay na pia. Tin testigo a mira esaki. Riba cas di B.A. a worde tira.
Fiscal a mustra cu NFI (Instituto Forense Hulandes) a conclui cu e balanan 9 mm cu a haya na e accidentte ta di e mesun arma. H. cu tabatin herida di tiro no kier a haci denuncia.
E homber F. a bisa cu ta C.K. y B.A. a tira riba H. Nan a sigui su tras den auto y ora e brommer a dal, nan tir’e. Parce cu un rato promer H. a tira riba nan y a core bay y a accidenta. El a sufri 3 tiro. Fiscal a conclui cu ta B.A. a tira riba H. E ta haya B.A. culpable di intento di mata.
CASTIGO EXIGI:
Fiscal a bisa cu e ta haya B.A. culpable di e violencia publico riba 30 di April 2016. Dia 14 di Februari 2017 el a core tras di un brommer y tira diferente biaha y herida e homber H.
Fiscal a mustra cu B.A. no ta desconoci. Na 2015 caba el a worde condena pa posecion di arma na 12 luna di prison di cual 4 luna ta condicional cu un tempo di prueba di 2 aña. Apesar di esaki B.A. ta bay atrobe usa arma durante tempo di prueba. Fiscal a exigi 8 aña di prison pa B.A. kitando e tempo cu e ta sera den KIA.
Pa loke ta C.K., Fiscal ta hay’e culpable di a tira riba 30 April 2016, e homber V. 4 biaha. Fiscal ta haya C.K. culpable di dos intento di mata caminda e tabatin arma. A tira V. kende a bay para un pelea caminda nan tabata bati formal un homber. Despues C.K. ta tira 11 bala riba un auto den cual tabatin tres persona cu ta forma parti di e otro gang di Madiki. Fiscal a mustra cu C.K. tambe a worde condena pa posecion di arma na 18 luna di prison di cual 6 luna ta condicional cu 3 aña di prueba. Apesar di esaki C.K. ta bolbe tira den tempo di prueba. Fiscal ta tuma C.K. na malo y a exigi 12 aña di prison.
SENTENCIA
Ayera mainta Hues a bisa cu e ta haya legalmente proba cu B.A. ta culpable di violencia publico riba 30 April 2016 y cu 14 Februari 2017 el a tira riba e motociclesta. Esaki ta worde considera un intento mata. Hues a bisa cu e ta declara B.A. liber pa otro acusacionnan. El a condena B.A. na 7 aña di prison kitando e tempo cu e ta sera den KIA. E demanda di daño di e homber V. a worde declara no admisibel.
Pa loke ta C.K., Hues a bisa cu e ta haya legalmente proba cu C.K. a haci violencia publico riba 30 April 2016. Pa e otro acusacionnan di tiramento cu ta worde considera intento di mata, Hues a declara C.K. liber pasobra e no ta haya cu esakinan a keda legalmente proba.
Hues a condena C.K. na 299 dia di prison cu ta loke el a sinta caba y a duna orden pa lag’e liber.
Tempo lo mustra cu Fiscal lo bay apela e sentencia di C.K. caminda el a exigi 12 aña di prison y awor Hues a declara C.K. liber di tur e acusacionnan di intento di mata.


text:
WASHINGTON, D.C., Merca- NASA a publica imagennan di satelite di un fenomeno cu a haci e awanan di Lama Morto, bira blauw turkesa. Specialistanan a sigura cu e rason di e coloracion aki ta e presencia di fitoplancton, cu ta microorganismonan cu ta habita den e ecosistema di awa dushi y awa sala.
E sernan aki, den su mayoria, unicel, ta wordo alimenta door di lus solar y di e nutrientenan den e awa cu ta bin for di e corientenan di Danubio y Dnieper, rieunan cu ta desemboca den e Lama Preto. Di otro banda, e filtoplancton ta alimento pa hopi especie di pisca, molusco y otro organismonan marino.
Un di e tiponan mas comun di fitoplancton cu por wordo observa den e Lama Cora ta esun di cocolitoforonan, cu ta tapa cu pidanan blanco di carbonato di calcio.
Di leu, e ta haya un briyo intenso cu ta produci e cambio di e color di awa.
Specialista di NASA, Norman Kuring ta di opinion cu e briyo aki ta esun di mas fuerte cu el a observa. E cientifico, cu ta analisa e fenomeno aki for di 2012, ta sigura cu otro variednan di fitoplancton por haci e awa bira mas scur enbes di haci e awa mas cla. Esmas, un presencia grandi di e sernan aki por conduci na e diminuscion di e oxigeno den awa, y como tal, ta afecta e ecosistema marino.
Fuente: www.actualidad.rtnoticias.com


text:
E reaccionnan pa e di 7 Flip Flop Festival cu lo tuma luga fin di luna di maart a kibra tur record. Tanto e early bird ticket y super early birds a caba den un tempo hopi lihe. Esey ta nifica cu dos mil persona ya tin nan entrada sigura pa mira Rick Ross, Konshens y Morgan Heritage rib’e beach di Bushiri.
E ultimo dianan aki e tabata un locura total tanto na Chill Logo Store situa den Renaissance Market Place dilanti Seaport Cinemas, Citgo Palm Beach, Citgo Boulevard, Citgo Santa Cruz y Citgo Essoville.
Awor aki e carchinan na prijs general ta obtenibel na balor di 50 florin pa persona y tambe e carchinan pa e seccionnan di standing VIP y mesa VIP. Standing VIP Weekend Pass ta obtenibel na tur e luganan menciona. Pa cumpra mesa por pasa na e Chill Logo Store of yama 594-4704.
Hopi ta esnan cu ta puntra con nan por ta parti di tur tres evento di Flip Flop. Si acaso kier atende tur tres dia di e evento mester cumpra sea un Single VIP ticket (Seccion Standing) cu ta inclui un banchi (aceso) pa tur tres dia of un Mesa di VIP (Mesa di 6 persona). Diabierna lo tin e opening party cu Shermanology di Hulanda, diasabra e concierto y diadomingo e Pool Party.


text:
San Nicolas
Aparte di e establicimento na George Madurostraat BNA tin tambe un filial na San Nicolas. E sucursal ta situa na Peter Stuyvesantstraat z/n San Nicolas. Na 2007 e filial a celebra su di cincuenticinco aña di existencia.
Departamentonan
Sucursal San Nicolas tin un departamento pa adulto y un biblioteca hubenil. Ambos departamento ta ofrece un coleccion grandi di buki. Pa fia buki e mesun reglanan y condicionan di BNA di Oranjestad ta conta.
Sala di estudio
Na San Nicolas por studia den Sala di estudio. Bo por studia bo mes material di estudio y tambe por usa material di referencia di biblioteca.
Centro di Informacion Digital
Filial San Nicolas tin 20 computer cu conexion cu Internet. Si bo ta miembro di biblioteca bo por busca informacion gratis. Pa bay riba internet pa e-mail, chat y wega bo ta paga Afl. 2,- pa 30 minut.
Actividad
E filial di San Nicolas ta organisa diferente actividad. Asina tin cada diaranson di 3or pa 4or un merdia di actividad pa muchanan di 4 pa 12 aña. Ademas ta tene den vakantie merdianan di conta cuenta. Gruponan por pidi un recorido. Durante oranan di trabou bo por yama San Nicolas pa traha un cita. (584 5277)


text:
Biblioteca Nacional Aruba den cuadro di e Festival di Buki pa Mucha, tin e autora di buki pa mucha di bishita for di Hulanda Anna Woltz. E ta forma parti di e grupo di e autor- y contadonan di storia cu lo bishita diferente scol den siman venidero di 1 pa 8 di november. Tambe e lo topa merdia cu un publico hoben na e librerianan y na Biblioteca Nacional Aruba.
Anna Woltz a nace dia 29 di december 1981 na Londres. Dia cu e tabatin un aña y mey, el a muda hunto cu su mayornan pa Den Haag. Caminda su ruman muhe chikito Sarah a nace.
Cu skirbimentodi buki Anna a cuminsa tempo e tabatin diesdos aña. Pasobra e gusta cushina el a bin na e idea di skirbi un buki di cinco mucha cu hunto a cuminsa un restaurant. Solamente e no a logra di skirbi di berdad e buki aki: despues di tres pagina e no tabata sa con pa sigui.
Atraves di e añanan siguiente el a purba tur vacansi grandi pa skirbi un buki. Ora tur hende tabata na beach, e tabata tras di su computer, cu su bikini bisti. Pero e vacansinan tabata demasiado cortico pa por a termina cu un buki, p’esey el a dicidi di skirbi cuentanan cortico.
Un aña escolar completo su bida na scol tabata ser publica den un columna den de Volkskrant; over di su maestro-, mayornan, spiekmento, vrijmento y redo. E columnnan ey a wordo paketa pa fin di e aña escolar, como e buki, ‘Overleven in 4b’. Anna tabatin dies shete aña dia cu el a skirbi e buki di e muchanan cu a cuminsa cu un restaurant di berdad. E buki ey ta trata di tur cos di cushina, di famia, amistad, vacansi, cushina y chocolademousse.
Anna a studia Historia na Leiden y awor e ta biba na Utrecht, na unda henter dia e ta sinta tras di su laptop. E ta skirbi over di bestia ‘Red mijn hond’! Evi, Nick y ami pero tambe exitante aventuranan di vacansi y tormenta.
Su buki ‘Ik kan nog steeds niet vliegen’ a gana aña pasa e premio ‘Thea Beckman’. E cuenta ta trata di dos mucha cu despues di e segunda guera mundial a bay biaha – mescos cu Anna su tata a haci tempo cu e tabatin dies tres aña di edad. E buki mas recien ‘Mijn bijzonder rare week met Tess’ a wordo bon acepta; cu criticonan a yam’e un buki emocionante, inteligente, conmovedo, resfrescante y yen di humor. E buki di mas nobo, ainda ta den computer; esey ta hunga na New York. Aña pasa Anna a biba ayanan pa tres luna, ora orkaan Sandy a pasa aya banda. Over di e orkaan ey su buki cu e ta skirbiendo ta trata.
Como cu e tema di e festival di buki pa mucha e aña aki ta Deporte y Wega, Biblioteca Nacional Aruba a forma un grupo di escritor, ilustrador y contador di storia hopi diverso y for di diferente pais. Tur mucha ta invita pa e fiesta di apertura diabierna dia prome di november dilant’i biblioteca pa 5 or di atardi. Tur actividad ta gratis.


text:
Carol Britton ta conta storia di Nansi den klas
Carol Britton di San José, Costa Rica, ta un invitado na e Festival di Buki pa Mucha di Biblioteca Nacional Aruba y e ta bishita diferente scol e siman aki. Durante su prestentacion na e scolnan basico e ta conta e muchanan di e yegada di Nanzi na Costa Rica y Nicaragua. E ta conta storia di Nanzi y e ta acompaña cu storianan cu toca riba un djembe chikito. E ta scohe algun mucha di cada clas cu e ta bishita pa yude durante di su presentacion cu entre otro toca e djembe of actua den e storianan di Nanzi. Tambe e ta pinta hunto cu e muchanan y ta reparti algun dibuho cu e muchanan por entrega despues na biblioteca pa un exposicion chikito di nan pintura.
E festival di buki pa mucha ta den full swing e siman aki y un grupo di autor y contador di buki pa mucha for di Aruba, islanan di Caribe Hulandes, Hulanda y otro pais ta bishita sesenta scol riba nos isla. Carol Britton ta naci na San José, Costa Rica. Carol a specialisa su mes riba e tema di Nanzi y e tin un obra pa mucha titula ‘Cuentos Afrocaribeños de la araña Anancy y sus amigos’. E ta un buki di texto den curiculo di varios scol na su pais.
Pa un siman largo Biblioteca Nacional Aruba ta presenta un festival di buki atractivo y diverso. Na e evento tan grandioso aki tambe tin actividad merdia den Biblioteca na Playa y San Nicolas di 3’or pa 4’or:
5 di november
HULANDA: Fred Diks - San Nicolaas - BONAIRE: Kathleen Thielman - Playa
6 di november
CORSOW: Ariadne Faries - San Nicolaas - COSTA RICA: Carol Britton - Playa
7 di november
ARUBA : Gino Vrolijk - San Nicolaas - ARUBA : Emerita Emerencia - Playa
Biblioteca ta warda tur mucha di Aruba!


text:
WILLEMSTAD - Diaranzon Huez a dicta sentencia den e caso caminda agente polisial Zeno Inecia tabata acusá di a hòrta un of mas pòrtofon.
Segun e sentencia dictá pa Huez mr. Mauritsz de Kort tin insuficiente prueba cu ta Zeno Inecia a hòrta un pòrtofon cu ta pertenecé sea na wijkteam
Despues di a logra su Status Aparte na 1986, Aruba a opta pa bira miembro asocia di UNESCO. Esaki a sosode dia 20 di october 1987.
E miembrecia aki tin como bentaha cu Aruba por tin su propio Comision Nacional di UNESCO, cu ta resorta directamente bou di e Minister encarga
Soccer Institute Aruba (SIA) recientemente a organisa, pa di dos biaha, un voetbal clinic di dos dia, conhuntamente cu ex-hungador profesional Robin Nelisse, conosi di Feyenoord, SC Cambuur, AZ, FC Utrecht y Red Bull Salzburg.
E clinic a tuma lugar dia 4 y 5 di october, di 9’or pa 11’or di
E temporada di mas dushi di e aña ta yegando.
E muchanan ta pendiente cu e yegada di Sinterklaas y pa cu esaki Aruba Bank un biaha mas ta contribui.
Sinterklaas lo yega Aruba dia 19 di november 2017 y lo drenta na waf pa 10:00am.
Pa hopi aña Aruba Bank ta sostene
SETAR conhuntamente cu FOX ta anuncia cu entre 19 di october te cu 22 di october, tur cliente di Cable Digital cu no tin FOX Premium den nan pakete por disfruta di e canalnan aki den forma di “preview”.
FOX Premium, canal nan 220 pa 229 y den HD 420 a
Diabierna, diasabra y diadomingo Aruba ta sede di e di dos Challenge Aruba Endurance Festival.
E aña aki tambe lo tin un tremendo festival di musica y cuminda riba e parkinglot di Hyatt Regency Hotel.
Awe diabierna entre 6 or cu 11 or di anochi lo tin presentacion di Buleria, Honeypot, Dj
Muchila Creativo ta un fundacion cu for di aña 2003 ta enfoca ariba expansion di arte y cultura y amplia e horizonte creativo di mucha, hoben y adulto.
Parti di e enfoke aki ta resulta den un laso fuerte entre instancianan di enseñansa, scolnan y Fundacion Muchila Creativo.
E resultado ta cu
Ta ora! Esaki si bo no por perde!
Continuando cu e serie di pop-up cu Renaissance Aruba a bin ta ofrece na ex-Carpe Diem Restaurant, t’e momento pa haci un biahe culinario pa ciudadnan Arabe y presenta ‘Marhaba’.
Diabierna dia 20 di october y diasabra dia 21 di october Renaissance Aruba ta
Den cuadro di IPA su Dia Publico 4 di november binidero
Tur aña e interes pa studia na IPA ta grandi. Christiane Augusto, studiante di di tres aña, ta conta
su motivacion pa studia na IPA. “For di ora cu mi tabata mucha mi tabata gusta hunga cu mi tabata maestro y
E ekipo di Cuerpo Policial, esta “Tourism Oriented Police” (TOP), cu ta ex Visibility Team O’stad, a sigui cu nan accionnan riba caya, manteniendo ordo y siguridad den centro di Oranjestad.
Nan trabou di prevencion ta intensifica na momento cu tin barco crucero mara den waf, di cual ta evita cu


text:
Mack’s Exchange Services VBA y Top Start Employment Agency ta hopi orguyoso cu awo nan ta den districto di San Nicolas tambe. Mack’s Exchange ta un agente oficial di Western Union y actualmente ta conta cu un total di 4 localidad, esta na Oranjestad, Paradera, Noord y awo tambe na
Day: March 15, 2017
Gran bataya di softball damas ta tuma luga maart 17-19 riba veld di Kudawecha
Polis arestá na Sint Maarten
PHILIPSBURG - Ayera mainta Hefenan Polisial a laga detene un ofisial di Polis, Akeem Arrindell den relacion cu un investigacion criminal cu ta andando riba e isla. El a haya hasta nomber di Caso Emerald, unda tin mas hende envolvi. Team Bestrijding Ondermijning ta encargá cu e investigacion, pero Mando Policial
GKMB y un grupo di expertonan ta trahando hunto pa logra haya diagnosticonan corecto
DVG ta traha cu tur partner di cerca pa haya sa causa exacto di “fever-rash syndrome”
AVB lo sanciona esunnan responsabel pa agresion riba veld
Lotto ta felicita Aruba Taekwondo Bond cu nan campeonato nacional Himno y Bandera
Aruba Baseball Bond y Powerade ta anuncia Powerade Playoff Series
Miembro di Parlamento Chanel E. Brownhill deteni den investigacion di Emerald
PHILIPSBURG — Diaranson 15 di maart 2017, tres sospechoso a wordo deteni en conexion cu investigacion di Emerald. E ekipo special di anti-corupcion TBO di Kingdom Detectives Cooperation Team den cooperacion cu National Detectives Agency di Sint Maarten y autoridad Frances a haci dos entrada hudicial. E sospechosonan MP Chanel E.
Calendario di evento inovativo encuanto e celebracion di Dia di Himno y Bandera
Manera ta custumber pa añanan caba diferente centro di bario, establecimentonan y organisacionnan ta organisa varios evento cultural rond nos isla den cuadro di celebracion di nos dia nacional di Himno y Bandera. Riba 18 di maart nos ta celebra cu na aña 1976 nos a inaugura oficialmente nos Himno,


text:
Como politico nobo bo no tin idea loke bo lo confronta ora bo sali den pueblo bishita cas y comparti e plan cu bo partido tin pa siguiente gobernacion. Tumando e curashi pa drenta e arena politico bo ta expone bo mes y bo famia te hasta bo futuro. Pero si nos stima nos pais y nos kier mir’e progresa, ta importante cu nos no solamente para na banda y critica pero tin e balentia di tuma e reto, segun Jacky van Putten.
Como nobato bo no sa kico pa spera, e ta exigi hopi tempo y energia mental. Bo mester ta den pueblo y scucha kico nan dolor y deseonan ta y asina formula un maneho cu lo por alivia esaki y trece seguridad y salud e. o. pa nos hendenan. Bishitando casnan den diferente bario bo ta tende y sinti loke ta biba den nos pueblo. Loke a resalta hopi ta con nos hendenan kier nos pais y kier mira e miho Gobierno sinta. Nan ta consciente di e situacion actual y kico mester wordo haci pa cu e futuro.
Tambe mi por a experiensa un politica di antaño na unda e pueblo ta wordo acerca cu promesanan bashi a cambio di nan voto. Hopi ta e casnan cu mi a drenta y directamente mi ta wordo puntra of miho bisa si bo duna mi un trabou, subi mi onderstand, duna mi un cas, paga mi utilidadnan mi lo duna bo mi voto. Mi a bin compronde cu durante campaña tur cos ta wordo priminti pa por haya bo voto, van Putten ta splica.
Como un persona cu nunca tabata un politico e ta impactami mirando con nos pueblo ta wordo manipula pa un voto. E bienestar general no ta importante, e poder di goberna ta prome. Un otro aspecto cu mi a ripara cu hopi hende tin miedo di expresa pensando rib’e represalia cu por bin. Mi a evita casnan cu bandera di otro partido y a concentra riba esnan cu no tin. Varios ta biba cu temor real cu loke e gobierno a duna nan (esey nan ta pensa mientras cu ta deber di Gobierno) cu e lo wordo kita. Nan a perde nan voz pa miedo, van Putten ta mustra.
Cu pasenshi, scuchandonan y comprondiendo nan puntonan di bista, mi a conclui cu e precupacionnan di mas grandi ta:
Seguridad. Nan no ta sinti nan mes mas sigur y ta pensa cu cualkier momento lo por presenta antisocialnan cu lo por atracanan of pone nan bida na peliger;
Bida a bira hopi caro, e placa no ta yega pa nan canasta basico, cada bes awa, coriente, belasting ta subi y tur sorto di medida cu nan no por wanta cabes riba awa;
E cuido medico tin nan hopi precupa, specialmente esnan di mas edad. Antes nan por a yega na nan docter sin problema. Awo e ta un caminda di cruz y pa un specialista ta dura lunanan;
Vivienda. Tin cu ta wardando mas cu 10 aña sin tende nada y mas cu tur ta mira terenonan wordo regala na otronan pa haci negoshi;
Trabou. Nan yiunan cu caba cualkier scol ta pasa masha duro pa haya trabou;
Deporte y recreacion. Specialmente despues di scol. Nan barionan no ta ofrece nada pa nan yiunan y mayoria di mayornan ta traha y e hobennan aki ta keda sin supervision y no tin actividadnan sen nan bario pa por mantenanan ocupa.
Mi pregunta ta si e precupacionnan aki ta biba den e pueblo, kico e Gobierno aki a haci. Tin critica riba nos seguridad. Polisnan no ta contento, no tin material di trabou, nan ta understaffed y overworked, van Putten ta bisa.
Pa por cumpli cu e prestamonan barbaro pa infrastructura a sacrifica e poder di compra door di impone impuestonan halto. Despues di 18 aña di introduccion di AZV a bira tempo pa evalua esaki di cerca. Ta comprendible cu no tin fondonan ilimita, pero si esun cu ta paga p’e (e pagado di belasting) ta sinti cu e no ta haya e cuido cu e merece anto ta tempo pa evaluacion di e sistema.
Mamanan soltero, famian di menos recurso ta sclama pa un vivienda y ta warda tanto aña, sabiendo cu Gobierno su responsabilidad pa ley ta percura pa 800 cas. (8 biaha 800 = 6400) unda nan a keda? Cu escandalo rond di permiso na unda trabounan di yiu di tera ta wordo otroga pa medio di ontheffing. Nos por compronde e dificultad.
Por ultimo 8 aña nada, pero nada a wordo haci cu e facilidadnan deportivo of programanan den bario.
Plataforma nobo POR a mira e necesidad di pueblo y lo ta e cambio. E cultura di dunami pami vota, e cultura di miedo pa represaya mester transforma den corage pa un rumbo nobo pa nos pais. Bo lo tin e oportunidad pa ta e causa di e cambio. 22 di september ta e fecha, Jacky van Putten ta termina.


text:
Diadomingo atardi, alrededor di 2:15pm, un accidente a sosode riba caminda di Kudawecha pa Jaburibari.
Net den e birada di Calabas un auto Nissan Almira A-10307 cu tabata bay direccion Jaburibari na dado momento a perde control di su stuur, bay links di caminda y dal den un Toyota Yaris A-46313 cu tabata bayendo direccion Kudawecha.
No tabatin hende herida pero a detene e chauffeur di e Nissan y hib’e Warda di Polis.
Segun un testigo, el a dal un otro auto na Palm Beach caba y core bay. E tabatin un mucha cu ne pero el a bay cas dor di un famia. Tur dos auto a haya basta daño.


text:
HOEVELAKEN, Hulanda- E sospechoso di 14 aña a admiti su culpabilidad den e asesinato y abuso di Romy, di 14 aña. Ministerio Publico a anuncia diahuebs.
Hues Comisario diahuebs a dicidi di prolonga detencion di e mucha homber cu 14 dia mas.
Diaranson a bira conoci cu e mucha homber, di Lunteren, municipio di Ede, tabata bay scol cu Romy. Varios muchanan di scol di J.H. Donnerschool ta biba cerca famianan di criansa of internadonan na De Glind, cu un populacion di no mas di 600 habitante. E pueblo ta wordo yama tambe e pueblo hubenil De Glind.
Tin mas o menos 120 mucha cu pa un of otro motibo no ta biba cerca nan famia. Mas aleu cerca di 100 mucha cu problemanan complica ta haci uzo di e facilidad.
E curpa di Romy a wordo haya diabierna dia 2 di Juni den awa cerca di e Emelaarsepad na Achterveld. E no a bin cas despues di scol, pero tampoco el a wordo raporta como desapareci.
Fuente: www.nu.nl


text:
Tio Ali ta entretene muchanan di scol
Biblioteca Nacional Aruba a invita un bes mas e tan popular Tio Ali di Corsou, pa participa na e festival di buki pa mucha. Tio Ali lo bishita diferente scol den e siman di dia 5 pa dia 9 di November pa duna presentacion.
Tio Ali a bin Aruba varios biaha pa participa na e festival di biblioteca. Bo por yame un ‘bishitante hopi popular’ manera un repeat guest! For di aña 1994 Alvin Inecia ta activo como ‘Tio Ali’. Reconoci y admira pa mayor y docente como e Tio mas creativo, educativo y dibertido den ramo di entretenimento pa mucha.
Tio Ali ta usa musica di tambu, rima, cuenta, cantica y poesia ritmico sonido y movemiento pa yega na e mucha.
Tio Ali ta educa mucha di un forma recreativo/dibertido por ehempel pa hasi e mucha consciente di importancia di limpiesa/higiena. Pues tocando, cantando y bailando Tio Ali ta pasa e mensahe pa e mucha, hoben of mayor. Tio Ali ta traha cu diferente grupo. Esnan mas grandi pa medio di tayer y “training” riba diferente tema por ehempel, con ta conbibi cu otro den harmonia hasiendo uso di su instrumentnan. Pa hende grandi Tio Ali ta presenta durante actividad special y sa duna terapia musical, tambe pa hendenan cu un of otro desabilidad. Tio Ali ta skirbi y conta cuenta, skirbi y declama poesia tanto suave como ritmico, y ta skirbi y canta cantica pa mucha. Tio Ali a produci 4 CD di cuenta, poesia ritmico y cantica pa mucha.
Tio Ali ta bishita diferente scol na Aruba durante festival di buki pa mucha y ta duna presentacion tambe na biblioteca. Tur mucha ta bon bini dialuna dia 5 di November na biblioteca na Playa di 3’or pa 4’or y tambe diabierna dia 9 di November mes un ora.
Tur mucha ta bon bini diabierna na e apertura y desde dialuna dia 4 di November na biblioteca na Playa di 3’or pa 4’or.


text:
Recientemente e bolichera local Kamilah Dammers Naddall a biaha pa Merca unda e lo hunga su di dos di e cuater torneonan den e liga profesional di bowling esta e Professional Women’s Bowling Association.
Siman pasa e atleta Arubano a hunga den e PWBA St Petersburg – Clearwater Open unda el a ocupa un di 7 lugar den e overall ranking.
Un lesion na su dede a pone cu e ultimo rond no a bay manera e tabata kier.
E siman aki Kamilah lo hunga su di dos torneo esta PWBA Rochester Open. Den e torneo aki Kamilah lo hunga un total di 12 wega di clasificacion riba e prome dia mientras e 32 mihornan lo sigui pa e ronda final su siguinete dia.
Remarcabel ta cu e condicionnan ta mas sorpresivo cu e torneo anterior unda e organisadornan no lo divulga mucho den e condicion cu lo wordo hunga manera sorto di zeta y cuanto zeta lo wordo usa, ect., ect.
Esaki sigur p’e atletanan busca e formula y adaptacion for di e prome dia cu nan cuminsa entrena riba e cancha.
Despues di e Rocherster Open, Kamilah Dammers lo mester hunga dos torneo mas cu lo ta 26-30 juli PWBA Mixed Doubles y 31 juli – 6 augustus U.S. Womens.
Den e PWBA un grupo grandi di profesional di Merca, Latino America, Europa y Asia ta forma parti di e torneo aki.
Un danki sigur na Lotto, e Loteria di Aruba pa medio di Comision di Subsidio cu a subsidia e biahe di e bolichero Kamilah Dammers-Naddall p’e PWBA Tour na Merca.


text:
CARACAS:— E marchanan na Venezuela a sigui ayera despues cu diaranzon 3 morto a cay, entre nan un efectivo di Guardia Nacional. E diputado den Asamblea General pa mesa di Unidad Democratico (MUD), Jorge Milan, a denuncia ayera cu efectivonan di seguridad a tene seis miembro di Primer Justicia den avenida O’Higgins di El Paraiso.
“Nan a bay cu seis dirigente di Primero Justicia cu tabata na e punto sperando mas ciudadano”, el a informa den un entrevista cu Vivo Play.
Tomas Guanipa, secretario general di partido tambe a confirma esaki: “Guardia Nacional Bolivariano a detene dirigentenan di Primero Justicia pasobra nan ta concentra pacificamente”, el a bisa.
El Paraiso ta un di e puntonan di concentracion di e mas di 26 puntonan cu oposicion a asigna pa “mama di tur marcha”, convoca pa ayera, despues cu diaranzon e marcha a tuma lugar den e henter e pais y cu mas di 400 persona a keda deteni.
Diaranzon Polis arma a reprimi manifestantenan y a registra dos morto y varios hende herida den actonan violento durante e marchanan na Venezuela. Tabata di seis marcha di oposición cu ta exigi eleccion general y respet pa parlamento, e unico podernan publico cu nan ta controla den marco di e crisis político y económico grandi cu e país ta sufri.
– Segun testigonan e victima di 23 aña di edad, Paola Ramirez a dicidi di sali di plaza varios minuut despues cu e disturbionan a cuminza y un grupo di supuesto civil arma cu a actua contra e manifestacion den cercanía a dispara riba dje di cerca y sin expresa un palabra.
Su curpa a wordo lanta for di e lugar di parti un comision di cuerpo di investigacion científico, penal y criminalistico mey mey di “protestanan di bisiñanan” rechazando e violencia, segun un periodista cu tabata na e lugar
Gobernador opositor y dos vez candidato presidencial Henrique Capriles a referi na asesinato di e muher riba Twitter unda el a comparti un nota tocante esaki y agrega: “eynan nos tin e contesta di Maduro: mata venezolanonan!”.
E muher mata den estado Tachira cerca di frontera cu Colombia, “no tabata participa den e protesta, e tabata na cuatro cuadra di e protesta y para den plaza San Carlos den ciudad San Cristobal capital di e entidad, hunto cu otro personanan ora cu a tira riba dje”, según un periodista presente di Efe a wordo bisa na e lugar.
– Centenares di opositor na diferente puntos di Caracas a enfrenta e cuerponan di seguridad, a pesar cu esakinan a tira bomnan lacrimogeno y dispara bala di rubber pa dispersa y bloquea e marcha di pasa.
— Según e diputado opositor Juan Guaidó riba un Tweet: “E represion tabata contra hobennan, ancianonan, indigenanan, y sociedad civil “ Nos lo sigui den resistencia pacifico! “
– Segun president di Hospital Clinicas Caracas, Amadeo Leiva, e hoben di 17 aña di edad cu a muri den e hospital despues di a ricibi un tiro den cabez di parti un persona cu a pasa riba un motocicleta disparando despues di a tira bomnan lacrimogeno, ta conoci como Carlos Jose Moreno. Tambe cu hopi hende a tira curpa den riu Guaire na Caracas debi na e represion policial.


text: Campeonato HEINEKEN di Aruba Softball Bond dedica na dos baluarte Sra. Bertha Wolf Croes y Eugenio “Tan” Helder a continua riba veld na Pos Chiquito. Diabierna ultimo campeonato Femenino di Aruba Softball Bond a re-anuda unda Aruba Bank Lady Tigers a enfrenta Tanki Leendert Girls. Tanki Leendrt Girls cu varios hobennan talento den pleno desaroyo. Aruba Bank Lady Tigers a usa nan experencia y ta propina Tanki Leendrt Girls un knock out. Aruba Bank Lady Tigers 12 careda. 11 hit, 1 error. Tanki Leendert Girls 0 careda, 2 hit, 4 error. Rudlyn Ras ta bay e ruta completo y ta bay cas cu e victoria. Un hoben prospecto den desaroyo Frangeline Danies jui di conosido pelotero Franklin Danies tabata e pitcher habridor pa Tanki Leendert Girls ta resulta pitcher perdedor. Frangeline a wordo releva pa Mildred Kock. Mihor bateadornan pa Aruba Bank Lady Tigers a resulta Riangela Flanegin cu a regresa “red hot” di Hulanda a bay di 3-3 incluyendo un cuadrangular den deep left center. Jennifer Chirino a bay di 4-3, Gabriela Geerman y Nikkaela Jacobs ambos di 3-2, Lissandra Geerman di 2-1. Pa Tanki Leendert Girls e unico 2 imparablenan a wordo bati pa Frangeline Danies y Jelitza Ras ambos di 2-1. Diabierna awor 17 di November pa 7pm “sharp” Tanki Leendert Girls lo enfrenta Jaguars Vitamin Water. Den e prpomer encuentro nan lo continua un wega cu a keda empata 5-5 den tie break y lo termina e wega ey y mesora lo hunga un wega ful nobo esta un wega valido pa di tres round. Weganan lo tuma lugar na Pos Chiquito. Ta invita fanaticada di softball pa bin apoya nos liga Femenino. Softball a la carga!!!


text:
Sendementu di pagara no mester forma un peliger ni pa esun ku ta sende esaki ni pa esnan den besindario. E mester sosodé di un forma seif i sigur. Sende pagara den un forma responsabel tambe ta enserá sòru pa limpiesa di e asera, kaya, tereno òf espasio despues ku e pagara tira. Bari e restu di e pagara ku keda atras di moda ku esaki no ta forma un molèster pa otronan.
Pa empresanan ku ta tene shownan di pagara grandi riba vianan públiko òf riba nan tereno di parker outo Selikor ta ofresé e servisio di bari ku mashin. Pa mas informashon por tuma kontakto ku nos representantenan na 434-1300.
Laga nos tur ku ke sigui ku e tradishon di pagara tuma e prekoushonnan nesesario pa hasi esaki responsabelmente. Laga nos ban habri aña 2018 ku un bista limpi i bunita rondó di nos kas. Selikor ta deseá henter komunidat un aña nobo limpi yená ku dicha i bendishon. Sa ku den 2018 tambe nos lo tei pa sigui sirbibo i sigui mehorá nos servisio. Felis aña nobo ta deseo di gerensia i personal.


text:
EAGLE – Un leak di diesel riba un piso di e parti nobo di edificio di hospital, unda cu tin e generadornan, a causa necesidad pa un evacuacion mayor na Hospital awe mainta. E situacion tabata di tal indole cu por tabatin un explosion mayor cu tur su consecuencianan, segun director di hospital Ezzard Cillie durante un conferencia di prensa urgente riba e tema. Cillie a confirma e situacion di e leak, papiando di ‘’masha hopi fuel (cu) a plama den full e edificio”. A papia tambe di e gasnan, cu ta flamabel y cu ta afecta bo rosea- y wowonan.
INCIDENTE
Cillie a yama e caso un incidente lamentabel cu a pasa. E prome paso tabata pa evacua pashentnan y pone nan fuera di peliger. A saca nan di hospital, incluyendo e empleadonan tambe. Tambe hospital tabatin obligacion ora di ta trata di calamidad, informa esnan encarga manera rampenbureau, DVG, Minister demisionario di salud, bomber y mas hende cu ta un cadena largo di stakeholder. Tin hende cu ta malo den intensive care cu mester a evacua, pasobra nan tabatin problema cu rosea y wowo debi na e gasnan cu a los y pasa den e gangnan di e hospital. Tur pashent mientrastanto ta sigur aworaki, segun Cillie. Tur instancia ta trahando pa e situacion mehora y limpia tur loke a plama y haci e lugar safe atrobe. Elmar a paga e coriente den e edificio debi cu e fuel, cu tin combina cu e gas cu el a plama ,por trigger un explosion di magnitud grandi. E impacto ta grandi segun Cillie, y e rason pakico e inciedente a sosode ,no ta conoci ainda y ta investigando kico por a pasa. A logra contene e problema, pero pa hospital e ta un paso grandi pa cera tur camber di operacion, excluyendo dos camber externo, si mester opera un persona durante emergencia. A pone pashent di ICU na un otro caminda, cu medida profesional pa no risca bida di hende. Tur hende ta sigura y e bomberonan ta hacienda e trabou di limpiesa cu ta toca nan. IMSAN ta on standby pa cualkier eventualidad.
ORANJESTAD – Un grupo respeta di persona a protesta diamars atardi dilanti di e asina yama ‘Kill Cage’, of ‘Afmaakhok’ na Wayaca, banda di e Animal Shelter. Motibo di e protesta, ta pa haya atencion di esnan encarga di e trabou di pone e cacho y pushinan drumi cu ta wordo deposita na e sitio tur dia. E grupo di Crijijo Trappers a lidera e protesta aki y a pidi pa cumpli cu un lista di demanda, cu nan a comparti cu gobierno tambe. Segun nan, e reglanan aki por mehora e situacion den cual e bestianan ta wordo ‘poni drumi’. Nan tin un stappenplan cu dentro di poco lo keda anuncia. Segun e grupo, servicio veterinario cu ta responsabel pa e trabou, no ta haciendo nan trabou bon, ta pone e bestianan mata den un forma cruel y contra regla internacional. E departamento concerni un dia prome a desmenti esaki y ta lamenta cu ta plama informacion ‘falso’ riba rednan social.
ORANJESTAD – Dienst Technische Inspectie (DTI entrante diahuebs 18 di januari lo inicia cu e proceso di mudamento pa nan edificio nobo situa na Barcadera 153. Den cuadro di esaki DTI no por ricibi yamada via 584-5300 di cliente te cu dialuna 29 di januari. Dialuna 22 di januari pa dilanti DTI ta bay den full swing cu mudamento pa Barcadera y lo ta cera pa publico. Diamars 30 di januari DTI ta planea pa ta operacional atrobe. (lo monitor e proceso y ahusta fecha si ta necesario). Dialuna 5 di februari lo ta 100% operacional atrobe. Por yama ora di urgencia na 593-7945 pa servicio/informacion durante e periodo cu ta cera. No ta tuma cita pa keur auto. Pa accidente na pia di trabao por yama na 593-7913. DTI ta pidi disculpa pa e inconveniencia.
ORANJESTAD – Servicio veterinario ta pone tur bestia cu keda laga atras na e asina yama ‘afmaakhok’ of ‘kill cage’, drumi den un forma responsabel, humano y segun standard internacional. Asina hefe di e departamento Riem vd Berg a sigura durante un conferencia di prensa dialuna atardi. E conferencia tabata uno di urgencia, den un intento pa evita cu diamars awor un grupo di persona tene un accion di protesta na e sitio. Vd Berg a purba sigura na varios momento cu ta e unico forma cu tin aworaki pa resolve e problema di sobre poblacion di bestia. E otro forma segun vd Berg, ta concientizacion pa ta un doño responsabel di bestia.
ORANJESTAD – E forma con departamento veterinario ta pone cacho y pushi drumi, ta cuestionable. Como tal un di e fundacionan cu ta rescata bestia riba caya, Crijojo Trappers ta protesta diamars atardi 5’or na e ‘popularmente’ yama Kill Cage of ‘Afmaakhok’ di veterinaire dienst na Wayaca. E meta segun e lider di proyecto Mervine Kock, ta pa concientiza nos hendenan kico ta tuma lugar eynan y pa trece cambio na e proceso cu ta pone e bestianan drumi. Asina Kock a bisa den e programa NoticiaCla LIVE riba Facebook.
ORANJESTAD - 'Debi cu Hulanda a haci dificil na ultimo ora, e acuerdo entre esnan cu a reuni diabierna pa mas di 6 ora largo, no a keda aproba'. Fuentenan na Caracas di NoticiaCla y prensa Venezolano cu tabata presente, a bisa despues di nan regreso diabierna anochi. Tabata durante e ultimo parti di e negociacion, cu Hulanda kier a trece cambio den un paragrafo, pa cual e delegacion Venezolano a bisa cu nan mester haya aprobacion na Caracas prome, ya cu e cambionan di 'ultimo ora', nan no ta autoriza pa aproba riba nan mes. Esey a pone cu mester a para e reunion y keda pendiente pa un aprobacion pa despues nan firma e concepto di acuerdo, definitivamente diahuebs awor durante un otro reunion na Aruba. Kico e cambio ta, no ta conoci. Foto ta di delegacion Venezolano durante e reunion di diabierna ultimo.
ORANJESTAD - ARUBA TOURISM AUTHORITY A FIRMA ACUERDO CU HOTEL MANAGEMENT SCHOOL MAASTRICHT ORANJESTAD – Recien, Oficina di Turismo di Aruba a firma un acuerdo cu Hotel Management School Maastricht (HMSM) un acuerdo pa asina eleva e nivel di servicio aun mas den nos sectornan di hospitalidad y turismo, den su totalidad. Esaki mas cu claro por medio di e Aruba Certification Program (ACP).HMSM, un institucion reconoci mundialmente, ta bay desaroya conhuntamente cu ACP diferente modulo di curiculo di servicio, como tambe entrena nos profesionalnan local pa asina consecuentemente sigui transmiti e conocemento aki na nos forsa laboral riba tur nivel. Pa haci esaki posibel, HMSM a bin ta haci desk research den december y awo a bishita Aruba pa combersa cu nos socionan riba diferente topico pa por identifica y compronde miho e contexto cultural, comercial y turistico di nos sociedad. Consecuentemente lo crea y incorpora un standard di calidad den nos servicio cu ta den linia internacional y di es manera aki lo desaroya un programa conforme necesidadnan den nos mercado y bao di nos hendenan. Mediante e acuerdo aki, Aruba Certification Program lo conta cu manualnan di entrenamento y materialnan relevante pa e curso, entrenamento di nan personal y un curiculo di servicio. Introducion di e cursonan nobo lo tuma luga den e luna di maart / april proximo. Esaki ta nifica cu banda di e programa actual, pronto ACP lo expande locual ta ofrece na cursonan y lo ahusta e programa actual asina tumando e oportunidad pa update un cu e otro. Expansion di e cursonan ta wordo desaroyo a base di feedback cu a ricibi e siman aki. Hotel Management School Maastricht ta forma parti di e ZUYD University of Applied Sciences na Hulanda. E ta consisti di tres departamento cu ta: e scol mes cu tin mas di 65 aña di trayectoria educacional, produciendo rond di 250 hoben profesional pa aña, hobennan cu ta wordo selecta pa forma parti di e skol; e Teaching Hotel Chateau Bethlehem reconoci internacionalmente como un centro di aprendisahe y desaroyo maneha door di studiantenan; y e HMSM Hospitality Consultancy cu ta un grupo di profesionalnan cualifica cu ta conecta e conocemento di HMSM cu e mundo di hospitalidad internacionalmente. E ultimo aki ta esun encarga pa desaroya e programa pa Aruba Certification Program. Aruba Certification Program a wordo crea na 2011 cu e proposito pa eleva e nivel di servicio. Awe orguyosamente ACP a logra certifica alrededor di 4000 particpante . Oficina di Turismo y ACP a haya den Hotel Management School Maastricht un socio cu cual ta desaroya e componente specifico di servicio den e programa existente y cu cual lo amplia e oferta di cursonan bao di ACP. E desaroyo aki ta den linea cu e plan ‘Cu Mira Pa Futuro’, unda ta delinea tambe e necesidad di enfoca riba mehoracion di e servicio cu nos ta brinda nos bishitantenan en general.


text:
Digicel ta kontentu di un bes mas por a forma parti di otro tremendo inisiativa. Djadumingu último a tuma lugá e Special Olympic Walk-A-Thon. Tur aña di nobo Special Olympics ta organisá e aktividat pa rekoudá fondo pa yuda nan kubri aktividatnan sosial i deportivo pa e atletanan spesial, i nan por konta ku sosten di Digicel.
Ademas di un patrosinio anual, Digicel ta un partner di Special Olympics den tur merkado den kual nan ta operá hasiendo posibel ku atletanan spesial por partisipá na diferente enkuentro internashonal. For di apertura na Boneiru, Fundashon Special Olympics por a konta ku sosten di Digicel. Djadumingu último hopi tabata esnan ku partisipá na e Walk-A-Thon ku a bai kombiná ku partisipantenan riba baiskel. Digicel ta masha orguyoso di por a sostené Special Olympics Bonaire un bes mas den otro aktividat ku a resultá masha eksitoso. Un gratitut ta bai na tur partisipante ku djadumingu último a partisipá aktivamente na e evento i tambe na El Mundo Restaurant i Subway pa nan sosten na e aktividat.
Riba foto un impreshon di e aktividat di djadumingu último.


text:
Komo un mucha ku a lanta den Kanga di añanan 80 nunka mi a pensa di resultá den eksterior. Mi a lanta den un bario kaminda ladronisia, droga i krímen tabata dominá e bida di tur dia. Fakansi den eksterior a pone mi realisá ku mi por hasi mi mundu kon grandi òf chikí ku mi kièr. Mi a skohe pa grandi i awor mi ta hasi 5 aña biba na Singapore. Kada bes ku mi bishita Kòrsou mi konosínan ta puntra mi pa konta nan mi eksperensianan bibando den e siudat di mas karu di mundu, ku ta konosí pa su efisiensia, su limpiesa, su leinan super estrikto y ku ta sirbi komo ehèmpel pa hopi otro pais. Ora ku mi konta nan, mayoria bes nos kombersashon ta terminá ku e pregunta “Ki dia Kòrsou lo bira asina?”
Aunke mi tabata determiná pa amplia mi mundu, tòg mi no tabata sa kiko pa spera di Singapore promé ku mi a yega aki. Un di e promé eksperensianan ku a sorprendé mi positivamente tabata e efisiensia di e pais. Por ehèmpel mi a solisitá online pa trabou riba un djabièrnè, su siguiente djaluna mainta e kompania a bèl mi pa areglá mi promé entrevista ku tabata djamars mainta. Atardi nan a yama mi y bisa mi ku mi a pasa pa e siguiente ròndu ku tabata 2 entrevista riba djaweps di e mesun siman. Den e siguiente dos simannan mi a pasa den 1 tèst sikológiko, 4 entrevista mas, nan a screen mi y nos a negosiá e salario. Na final di e di tres siman mi a firma un kontrakt pa tempu indefiní. Kuater dia despues mi mester a pasa tuma mi pèrmit di empleo. Esaki ta mara na bo pèrmit di estadia. Ku otro palabra un estranhero sin trabou no por keda biba aki.
Tur loke mi a lesa di e pais a resultá bèrdat. Tur kaminda ta limpi limpi, desempleo i krímen kasi no ta eksistí, tin Mall plama riba e isla mané tin toko na Kòrsou, e hendenan ta sumamente disipliná, supermerkado ta habrí 24 ora pa dia, “shopping” ta e hòbi number 1 di e singapureño i Mac Donalds ta entrega bo happy meal na kas si bo kièr 365 dia pa aña.
Na fin di mi promé luna mi tabata konvensí ku maske mi ta leu for di mi famia T’aki mi kier BEBA!
E pais ta asina safe ku ta fásil lubidá ku sobrá di mundu no ta asina ki. Unda otro na mundu bo por blòkia un mesa den plasa dor di pone bo iphone riba mesa promé bo para den rei i pidi bo kuminda? Niun hende no ta tribi di mishi kuné paso nan sa ku e leinan kontra ladronisia ta pika. Un estranhero lo wòrdu deportá asina ku e kaba di sinta su kastigu. Individualmente e leinan di Singapore ta hopi pisa i asta bo por bisa eksagerá, pero mi ta kere ku konhuntamente nan ta yuda mantené e nivel di bida haltu. Ademas ora bo tin un komunidat ku ta konsistí di hende fo’i tur skina di mundu ku nan mes definishon di loke por y loke no por, ta leinan estrikto so ta yuda mantené òrdu. E pais su leinan ta konosí i miéntras komo estranhero bo biba segun regla, bo no tin nodi di preokupá ku nada.
E kontraste ku mi Dushi Kòrsou no por ta mas grandi.
Diferente investigashon mundial a konkluí ku Singapore ta e lugá ku e kosto di bida di mas altu na mundu. Meskos ku Kòrsou, mayoria produkto ta importá y esaki ta resultá den un preis altu. Un bòter di Heineken ta fásilmente 13 pa 16 dollar dependé e bar ku bo kumpr’é. Bibienda ta masha karu mes i tur outo ta mara na un plachi number pa 10 aña. Un plachi number ta kosta 75 mil dollar pa 10 aña. Despues di e periodo aki e outo mester bai sloperij of e doño tin ku bolbe paga 75 mil pa e próksimo 10 aña. Konsekuentemente no tin outo bieu riba kaya.
Tambe estudionan a konstatá ku e nashon por wòrdu konsiderá komo esun ménos emoshonal na mundu. Basa riba e añanan ku mi tin trahando ku asiátikonan mi no lo kategorisá nan komo ménos emoshonal. Den mi bista nan tin bastante emoshon pero si nan ta hopi konservativo pa ekspresá emoshon. Kaminda e Yu di Kòrsou ta kombersá na bos haltu, hari duru den públiko, halsa bos di frustrashon i tin biaha asta manda un grandi, e singapureñonan ta skohe pa no mustra e parti aki di nan.
Aki nan lo sigui wak mi straño ora mi grita hari mané un bon Yu di Kòrsou!


text:
Advanced Search
Bobobo-bo Bo-bobo Pictures
Bobobo -bo Bo -bobo Bobobo -bo Bo -bobo Bobobo -bo Bo -bobo Bobobo -bo Bo -bobo Bobobo Bo Bo Bobo - Scream For Ice Cream Th via | buy on eBay Es caracteritza per un guió surrealista i un humor absurd. ??s per això que a primer cop d’ull a... Bobobo -bo Bo -bobo Bobobo -bo Bo -bobo Nº 16, de Yoshio Sawai Edición original: Bobobo Bo Bobobo Vol. 16 JAP Libro... Bobobo -bo Bo -bobo, Volume 1 (Bobobo -bo Bo -bobo) by Y... via | buy on eBay Shinsetsu Bobobo -bo Bo -bobo Manga Name: Shinsetsu Bobobo -bo Bo -bobo Alternate Name: Year of Release:... 1 . Tome 1 Evaluation : Currently 2.13/10 1 2 3 4 5 6 Note: 2.1 /5 (16 votes) Identifiant : 63139... Don Patch from Bobobo -bo Bo -bobo, who had a hard time hearing things from inside her costume. Rainhorse Vocaloid Genre : Adventure, Comedy, Sci-Fi, Shounen Episodes : 76 Manga: Read Bobobo -bo Bo -bobo Manga Online... Titre VO : ボボボーボ・ボーボボ Titre traduit : Bobobo -bo Bo -bobo Dessin : : SAWAI Yoshio Scénario : : SAWAI... Bobobo -bo Bo -bobo Nº 11, de Yoshio Sawai Edición original: Bobobo Bo Bobobo Vol. 11 JAP Libro... Rainhorse Bobobo -bo Bo -bobo via @maguma178 ------ Scott Green is editor and reporter for anime and manga at geek entertainment... Bobobo -bo Bo -bobo Nº 13, de Yoshio Sawai Edición original: Bobobo Bo Bobobo Vol. 13 JAP Libro... Tweet Poprzednia Następna © 2008-2012 manga-lib.pl . All of these images exist somewhere within the dark depths of Baka-Raptor.com. I know I promised 100... © by SAWAI Yoshio / Shueisha Bobobo -bo Bo -bobo N.5 di Yoshio Sawai B, 192 pp, b/n € 5,50 Bo-Bobo ha sprigionato un mondo... © Yoshio Sawai / Shueisha, Toei Animation Don Patch Bobobo -bo Bo -bobo Last Updated: 08-05-2010 © Yoshio Sawai / Shueisha, Toei Animation Bobobo -bo Bo -bobo 5, de Yoshio Sawai Rústica con sobrecubiertas. 192 págs. B/N. 5,50 €
This site uses cookies to improve the user experience and serve personalized content. By using this site you agree to these terms.


text:
Jan Flemming – Diabuebs merdia algo prome cu 1’or brandweer a bay Jan Flemming.
Informacion cu a haya e momento ey tawata bisa cu, tin un auto na candela y cu e lo a pega un cas of ta pegando un cas na candela.
Na yegada di brandweer berdad nan a topa cu un pick up color cora na candela y mes ora a cuminsa combati esaki.
Informacion adicional cu nos ta dispone ta cu un truck cu awa pasando eybanda mes ora a yuda door di spuit awa ariba e auto, prome cu Brandweer a yega.
Polis na su yegada a chek di e ken e Chevrolet Silverado color cora, pero aparentemente lo no a haya e doño eynan.
Kiko por a causa e candela no ta conoci.


text:
ORANJESTAD (AAN): Tanto personanan di Aruba, como tambe turistanan, ya caba por disfruta di e prome buki oficial cu ta enfoca riba cultura y celebracion di Aruba.
E buki “Aruba: Culture, Celebrations and Holidays” ta den 4 idioma y cu presentacion di nos cultura, celebracionnan tradicional y dianan di fiesta oficial den un solo edicion.
Esaki ta un buki cu fotonan exclusivo di Aruba y publica pa e fotografo Arubiano, Damilice Mansur, kende ya caba ta ser nomina globalmente pa National Geographic .
E buki “Aruba: Culture, Celebrations and Holidays” ta refleha nos costumbernan, nos cultura, y dianan celebre sea di nos of adopta pa e pueblo.
Un regalo unico pa Pasco, dedica na Aruba, pa compania nan, cliente nan, corporate , y sigur pa tur turista y bishitamte cu ta desea hiba un regalo autentico, unico di Aruba.
E prome buki “Aruba: Culture, Celebrations and Holidays, ta dedica na un di e linguista y escritor di Aruba y fundador di matutino DIARIO, Sr Jossy Mansur qepd.. Editorial y texto pa Sr Jossy Mansur y Señora Nuhad Mansur, cu diseño grafico: Carlos Espinosa.


text: Polis lo hasi uzo di basta informashon pa rospondé di manera mas aktivo na delinkuensia i pretenshon. Di e manera aki polis por hasi uzo inmediato di informashon pa traha mas rápido. Polis na Amsterdam lo hasi uzo di kòmpiuter i sistema nan nobo ku ta analisá i data nan aktual di lokalisashon , e sistema aki yama CAS antisipashon di kriminalidat. Den e sistema aki bota haña informashon manera,barionan, nòmber di esnan ku ta biba den e besindario. Mas informashon ku ta posibel di kada persona. E sistema ta traha pa traha rápido durante, ladronisia di baiskel, kiebro den kas, ladron nan di tas ect. Ku e sistema aki polisnan por plania i traha inmediato ora ku algun sosodé. Polis no kera duna hopi informashon di e sistema aki debí ku no ke pa ladronnan ta pone na altura di esakinan.


text:
Stichting Tiger Taekwondo Academy t’e prome scol cu a manda nan lista di participante, sigui pa Brazil Taekwondo Stichting despues pa Noord Taekwondo Center y por ultimo e scol di Master Eric Barry di San Nicolas Taekwondo Center.
Te cu diahuebs merdia t’e 4 scolnan aki a manda nan lista di participacion y no sa si tin mas scol cu lo presenta pa registra nan atletanan p’asina por bringa p’e Best Team cup. Si nan wordo escogi como Best Fighternan ta clasifica pa Best of the Best 2017.
Brazil Taekwondo ta hopi gradici y te cu aworaki por mira cu Taekwondo ta creciendo cu hopi mas participacion cu na aña 2016.
Brazil Taekwondo Stichting a sali Best Team aña pasa n’e di 8 Ultimate Taekwondo Cup. No ta sigur ainda cuanto scol lo participa, pero Brazil Taekwondo su 7 atletanan pa Best Team ta conoci caba y e biaha aki a haci uso di e nobatonan pa duna nan tambe e oportunidad pa bringa p’e Best Team Cup y cu awor tambe nan ta bay drenta den e team di Train Hard Fight Smart.
Awe diasabra e evento ta cuminsa pa 10’or di mainta na Centro di Bario Brazil y Brazil Taekwondo Stichting ta spera un y tur.


text:
ORANJESTAD (AAN) : Algun dia pasa N.V. Elmar a avisa tur partido politico pa por fabor abstene pa uza palonan di luz y otro propiedadnan di N.V. Elmar pa pega borchi of bandera. E motibonan ta varia cu no solamente ta prefera pa no uza nan propiedadnan pa metanan comercial of politico sin aprobacion, pero mas cu tur cos, pasobra e ta un acto hopi peligroso mes. Mas di 15 aña pasa tabatin hasta consecuencia fatal. Coriente no ta discrimina color politico y por haci hopi daño den caso di un accidente.
Asina algun dia pasa un partido politico a bay instala un bandera den cercania di kabelnan di voltahe halto di N.V. Elmar. Durante e proceso e palo di bandera a cay y por poco a ranca e kabelnan, riba cual ta core voltahe halto di coriente. Danki Dios e palo di bandera aki no a ranca e kabelnan y asina a evita un desgracia serio pa tur cu tabata rond of tabata teniendo e palo di bandera.
Hopi biaha tin hende ta pensa cu si ta palo, cu no ta problema pasobra coriente no lo pasa facil dor di dje. E realidad sinembargo ta cu tin otro factornan y mas material cu cual ta traha e palo di banderanan of borchinan awendia, di cual toch e por haci e material peligroso pa coriente. Ta pesey ta importante pa envolvi N.V. Elmar den e tipo di trabounan aki, debi cu nan tin experticio riba e materia aki.
N.V. Elmar ta haci un apelacion serio atrobe na tur fanatico, sostenedonan y campañadonan di partidonan politico, pa abstene di pega borchi of bandera na of den cercania di palonan di luz of otro propiedad di nos compania nacional di distribucion di coriente pa evita cualkier accidente.


text:
Ayera Sindicato di Polis a convoca un reunion cu tur miembro na POVA, unda tabatin varios punto riba agenda pa discuti. E.o. e placa di cuminda cu nan ta haya, cu a wordo aumenta, compra di auto di polis, unda nan no kier SUV, pero Sedan etc. E punto mas principal
Day: August 28, 2017
POR ta propone un sistema salarial di “”promocion segun prestacion” pa maestronan di scol
Entre e pasonan cu POR lo tuma den e proximo periodo di gobernacion pa drecha calidad di enseñansa na Aruba ta figura introduccion di un sistema salarial pa maestronan segun e principio di promocion segun prestacion. Banda di esey, lo implementa un maneho integral pa loke ta facilidadnan, material y ekipo
Mike Eman, un lider cu ta wordo inspira pa Creador pa logra cosnan grandi pa Aruba
Candidato di AVP, Jennifer Arends-Reyes: AVP kier mehora producto turistico ofreciendo mas experiencia cultural y ecologico autentico
Jacky van Putten, #11 POR: Mester profesionalisa nos deporte
Iniciativa di Prome Minister Mike Eman a produci mas di 100 graduado caba – Seis hoben mas a demostra curashi y forsa di boluntad finalisando programa Formacion Social
Fundacion Cas pa Comunidad Arubano FCCA ta firma contract di refinanciamento
Derecho di trahado riba oranan liber pa bay vota dia di eleccion
Ministerio di Asuntonan Social, Hubentud y Trabou Departamento di Trabou y Investigacion ta informa encuanto oranan di trabou liber pa por eherce derecho di voto riba dia di eleccion segun e Ordenansa Electoral (Kiesverordening). Articulo 39 Ordenansa Electoral: E votamento ta cuminsa 8’or di mainta y ta dura te 7’or di anochi. Articulo
Prome Minister Mike Eman na entrega di certificado – Programa Formacion Social ta bira mas grandi ainda den futuro
Booshi Wever (PPA/UPP): E necesidad y importancia pa re-establece mecanismonan di control debido den nos democracia Parlamentario (good governance)!!
UPP den Gobierno lo introduci e "Mededingingsautoriteit" y Swiss Model E famoso scientifico, politico y diplomatico Mericano Benjamin Franklin a enfatisa e importancia di educacion y informacion cu e frase: “The only thing more expensive than education is ignorance”. Enemigo numero uno di cualkier democracia ta ignorancia. Ignorancia lo permiti e gobernante hiba un


text:
E dia ta na estado, cargando posibilidad cu ta crece den dje.
E dia ta suave, e ta tarda pa e lanta for di sonjo, ora e habri su wowonan e luz di solo ta mishi cu su curpa, e solo cayente poco poco ta yena su ser cu energia.
E ta bebe awa, pa kita su sed di e anochi prome. Aunque e no tin recuerdonan concreto di su sonjonan di ayera nochi, esakinan ta keda resona den su curpa, mane sonidonan lew yena di memorianan di dje of di otronan cerca di dje.
Su prome roseanan ta caricia su curason, ta pone su bariga hari, su lombrishi ta krul un tiki, su pechonan ta lanta para fuere.
E dia ta na estado di posibilidad, e por tuma diferente trajectorianan,
cada un ta conduci na algo riba su mes fertil, yen di capacidad pa crea y duna cuminda na ideanan yena cu sentimientonan, of sentimientonan buscando ideanan pa concreta mes mas.
Diferente trajectorianan cu ta parse e rooinan cu ta split los di lama pa yega mondi, pero semper ta keda parti di e lama.
Su matris ta yena cu creatividad, cu ta busca caminda pa sali for di su curpa y ta cuminsa core for di tur su porionan. E ta cuminsa soda salo.
E salo ta dune mas sed.
E dia ta na estado, yena cu potential, colornan cu ta vibra
E dia ta lanta y ta cuminsa pa simpelmente ta
y despues e ta scohe unda pa bai y ki color -of combinashonan di colornan- di luz pa duna.
E Dia
E dia ta na estado, cargando posibilidad cu ta crece den dje.


text:
Diasabra, 8 di Oktober ta bai tin bautismo y presentacion di “Kaylee, reina di carnaval”, tur den un ambiente carnavalesco. E autora Denise de Jongh-Rekwest pa medio di esaki ta invita tur mucha pa bin celebra cu nos e lanzamento di e precioso buki aki.
Kaylee,reina di carnaval ta un buki di etiketa pa mucha.
Abo sa kico ta etiketa?
Etiketa ta entre otro bon manera, con bo ta anda cu otro y con bo ta comporta bo nechi cu otro hende.
Continue reading “Tur mucha di Aruba ta invita diasabra na Van Dorp Dakota”


text:
[IMSI] Mikro-Inyekshon di Simianan Morfológikamente Selekshoná
A pesar di esaki, siendo ICSI un proseso operadó-dependiente ku ta surpasá límitenan di selekshon natural di simianan, por hiba te na kreashon di èmbrio ku potensial pober pa implantashon. Mas ainda, resolushon di sistemanan óptiko utilisá pa selekshon spèrmátiko (ku magnifikashon di imagen di 200 pa 400 X), adekuá pa baluashon di sèlnan grandi manera ovocitonan ta limitá pa opservá e detayenan morfológiko di sèlnan relativamente chikí manera simianan.
Ku fin esaki, a introdusí resientemente eksamen morfológiko na tempo real bou magnifikashon mes un òf superior ku 6000 X, di organelas di simianan na movenshon.
E eksamen aki ta konosí pa sigla inglesa MSOME (Motile Sperm Organelle Morphology Examination). E mikro-inyekshon ovocitario di simianan selekshoná ku e sistema óptiko aki di resolushon hopi haltu ta konosí komo IMSI.
IMSI ta permití inyekta ovocitonan, unikamente ku simianan selekshoná di akuerdo ku strikto kriterionan morfológiko, den esun tin na kuenta tamaño i forma di kabes i piesa media di simia i presensia di vacuolanan den kabes.
A ser stablesé un korelashon entre presensia di vacuola grandi den kabes di simianan i fragmentashon di ADN. Ta kere anto, ku IMSI “ta deselekshoná” simianan ku anormalidatnan fisiológiko asosiá na fragmentashon di DNA, asina, te na 68% di simianan “normal” selekshoná pa ser inyektá bou un resolushon óptiko menor, no ta cumpli ku kriterionan di selekshon di IMSI.
Un resiente meta-análisis a mustra ku utilisashon di IMSI oumenta den un forma signifikativo porsentahe di implantashon di èmbrio (OR 2.72; 95% IC 1.50-4.95) i di embaraso (OR 3.12; 95% IC 1.55-6.26), i ta redusí riesgo di aborto (OR 0.42; 95% IC 0.23-0.78) na komparashon ku ICSI. Estudionan aksidental tambe a mustra ku parehanan ku siklonan ku a faya di ICSI asosiá ku mala kalidat spèrmátiko ta logra embarasonan a término despues di IMSI.
Tratamentunan ku tei inkluí:
- Derechi di sala
- Material médiko kirúrhiko
- Revishonnan promé i despues di prosedimentu
- Kompensashon di dòkter anestesiologo, ginekobstetra specialisá den reprodukshon humano i asistente di siruhía.
Tratamentunan ku no tei inkluí:
- komplikashonnan
- Material médiko no relasioná ku prosedimento
- Hospitalisashon den servisionan no programá (UCI-UCE)
- Maneho di enfermedatnan ko-eksistente
- Reintervenshonnan
- Yudansa diagnóstiko, no inkluí den paki
- Servisionan turístiko manera transporte aéreo òf terestre, hospedahe, tours i alimentashon
- Asesoría sikologiko (un ku e pareha i depues un individual ).
Remedinan:
Nan no tei inkluí, nan por varia di akuerdo ku edat di pashènt, respuesta ováriko dje stimulashon i prosedimentonan ku mester realisá (inseminashon artifisial tin protokòl di stimulashon mas abou ku protokòlnan di stimulashon pa tratamentunan di fertilisashon in vitro). Bo mester konsultá serka dòkter kende lo atenderá bo kaso, pa kalkulá e kosto.


text:
Kralendijk - Djamars mainta Gezaghebber sr. Edison Rijna a hasi entrega di e di 50 fiansa di Qredits Boneiru na sra. Sjaika Gonzáles.
Proyekto kon pa atende ku violensia domestiko i abusu di mucha.
Kralendijk, Resientemente Gobièrnu di Boneiru a duna enkargo na sr. Jurensli Willems di Social Architecs pa presentá un plan pa deliniá kon instansianan konserní na Boneiru lo mester atendé ku violensia. E enfoke ta dirigí riba violensia doméstiko i abusu di mucha.
Reunion di Konseho Insular di 6 yuni 2017, Sala di Reunion na Passangrahan.
Kralendijk - Konsiderando ku: Desde 10 di òktober 2010 Boneiru a bira parti di Hulanda i ku komo konsekuensia di esei Konstitushon Hulandes a bira aplikabel pa Boneiru tambe;
Diputado Abraham lo ta den bario pa skucha e suidadano.
Kralendijk – Diputado Abraham den su afan pa ta mas serka di e suidadano ta kuminsá e proyekto di “Diputado den Bario”. Su meta prinsipal ta pa e ta den bario tur luna pa skucha e suidadano.
Kubanonan a sina konose platona Boneriano.
SANTIAGO DE CUBA – E delegashon di gobièrnu di Boneiru ku ta bishitando Cuba e siman aki, den kuadro di ‘Festival del Caribe’ a topa tambe den un akto protokolar ku outoridatnan di e siudat Santiago, na unda e festival aki ta tuma lugá.
Biblioteka Publiko ku bukinan nobo den huki di Buki.
Kralendijk – Biblioteka Públiko tin e plaser di presentá nan huki di buki. Na tur ku ta miembro ò ku kier bira miembro ta invitá pa pasa i asina sera konosí ku nan huki di buki. Regularmente ta eksponé e bukinan nobo ku yega den un huki p’asina tur hende, hóben i mucha ta na altura.
Nos Bonerianonan tambe sa kon pa gosa.
SANTIAGO DE CUBA – “Nos bonerianonan tambe sa kon pa gosa”. “Esaki ta mi promé bishita na Santiago i mi a skohe e periodo perfekto pa konosé Cuba, esta den un ambiente kultural festivo i hopi ameno.
Echo ta planta palu skars
Kralendijk - Fundashon Echo den koperashon ku Entidat Públiko Boneiru, a kuminsá ku e preparashon di un proyekto nobo di replantashon di palu den e vaye Roi Sangu. E preparashon ta konsistí di seramentu di e vaye kompleto, meskos tambe e mantenshon i ekspanshon di e rutanan di kanamentu aktual.
Diputado den Heyer Muzik ta uni nos.
SANTIAGO DE CUBA – Apertura impreshonante ‘Festival del Caribe’. Impreshonante tabata e atardi di gala pa inougurá e di 37 edishon di Festival del Caribe, un evento organisá pa Casa del Caribe.
‘Rosita’: Rehabilitashon eksistoso di un turtuga blanku hóben.
Kralendijk – Den kurso di e último seis simannan, Sea Turtle Conservation Bonaire (STCB) a logra reskatá i rehabilitá un turtuga blanku hóben (Chelonia mydas), ku a duna e nòmber ‘Rosita’, ku a haña na Lagun, flotando pero ku no por a sisti su mes mas.
Konekshon aéreo pa komuniká Caribe un nesesidat grandi.
SANTIAGO DE CUBA – “Konekshon aéreo pa por komuniká paisnan di Caribe ta un nesesidat grandi. Ta algu ku mester di atenshon i ku nashonnan di Caribe mester bai traha seriamente ariba”,


text:
“Mi stimanan kuidou ku e diabelnan chiki ku ta yama nan mes apostel i pastor. Deskonfia Papi Esprit i Raimy Juliet. No kere tur hende ku pretende nan tin e spiritu di dios, sino mira si e spiritu ku nan tin ta pertenese na dios. Pasobra ta hopi profeta falsu a sali bai den mundu i niun di nan por drenta reino di shelu.”
Category: Amado Romer
100 Logro di Kapitalismo Krioyo – Dia di Labor
Dia di labor ta rekorda tur hende ku sindikalismo ta mal stanka ora kapitalismo krioyo ta na mando: bewakernan, trahadonan di supermerkado, trahadonan den konstrukshon i mayoria trahado di pakus, hotel, kuminda lihe i den limpiesa te dia di awe no tin un sindikato, sufriendo bou di kondishonnan laboral menos faborabel strobando nan di por biba un bida digno na Korsou
7 Aña Sintiendo Falta di Mgr. dr. Amado Römer
Amado Romer – 1921-2010 – 7 ana a pasa awe ku ela bula bai na un otro universo. Unda su dokumentario a keda? Unda e konferensia riba su bida ta? Un artikulo den korant, un speshal na radio, televishon? Un sentro di edukashon? Un baluarte spiritual ku a krea oportunidatnan di liderasgo i desaroyo humano pa hopi hende merese un homenahe anual.
Kuaresma ku Amado Römer
Mgr. Dr. Amado Romer mas ku 30 piku ana pasa a konstata ku: iglesia (katoliko) tin ku bira un organisashon moderno ku ta move riba tereno sosial-ekonomiko, kultural, edukashon i politika. Iglesia tin ku drai riba realidat dje YDK, t’asina so por drenta den kurason dje pueblo aki.
Wanta
Wanta no a kai pa Billy Jonckheer di Kamera di Komersio
i Joop Kusters di VBC ku tin YDK pretu komo katibu komersial moderno na Korsou
Niun wanta a kai pa Chicu Capriles
i su regimen finansiero diktorial na MCB
Niun wanta a yeg’i kai
pa tur e ministernan di hustisia i abogadonan
ku ta laga prison keda un kouchi di kacho
violando derechinan humano.
Niun wanta a kai pa Paul de Geus ku ta
ninga di laga UTS duna akseso liber di internet
na skol i den bario
pa eleva e nivel di edukashon
Wanta nunka a kai pa direktornan di
kompanianan di import ku ta bira mionario
bende produktonan di bebe i kome ku ta peligra
salud di hende
Wanta, wanta, wanta
no por kai
nunka,
paso
ta nan ta finansia
ta nan ta parti plaka
pa pasa nos un wanta den nos kara
den nos potmoni
Wanta no ta kai pa Jachmin Pinedo,
Darwin Gregg, Orlando Cuales,
Dwight Rudolphina, Aishel Isenia,
Hugo Lew Yen Tai manipulando ku notisia
DJ-nan no ke toka muzik lokal di hende
ku nan no ta gusta pero sla no ta kai.
Artistanan ta sigi kanta sin kontenido
pero wanta no ta kai
Miles di studiante ta keda pusha
den bankinan di AGO i Vsbo kaminda
nan por Havo-Vwo fasil fasil ku
ensenansa dekolonial pero nada di wanta
Wanta no ta kai pa lidernan politiko i
komersial ku ketu bai ta pretende di ta
e salbado blanku pa un pueblo pretu.
Wanta no ta kai pa gobernado ku ta un
marioneta di makamba i elite YDK pasobra
nos tin kak’i morto pa mishi ku
makambanan for di 1634.
Wanta no a kai te ainda pa dononan di casino
i ofisinan di number ku ta saka miones
for di un pueblo bashi
Den Banko Sentral nunka un wanta a kai
ni maske deliberadamente nan ta boikotia
e YDK pretu pa bira finansieramente independiente.
E ultimo 25 ana tur minister di finansas
a masakra e pueblo aki i chupa su
sanger limpi limpi pero niun biaha
nan a risibi un bofta.
Willy Maal i famia den un forma iligitimo a
kwe tereno ku ta pertenese na hende ku a
pasa den sklabitut i ku malehempel komersial
ta purba di traha biones di florin huntu ku
gobiernu sin hana niun wanta den kara.
Pastor Esprit ta laga su disipulo apostel
Orlando Balentina viola seksualmente miembronan
di su iglesia sin intervenshon, sin bisa nada
i niun wanta a kai aden pa buta un paro
na e abuzu religioso kristian.
Pueblo Soberano a roga su votadonan den
kampana elektoral 2016 pa no vota pa e
partidonan ku ta meti den asesinato di
nan lider Helmin Wiels pa despues riba
un Chinina kome lubida uni den nan
fiesta di spektakel politiko lidera pa
karanan blanku krioyo sin niun zonido di sla kaiendo.
T’wero Paps
Un bankero
nunka
por drenta
reino di shelu
Sindikalismo Nobo 2017
VBC i KdK i Rasismo Komersialisa
Sesunan di VBC (Verenigd Bedrijfsleven Curacao) i KdK (Kamera di Komersio) ta prueba sientifikamente ku patronchinan di pensa ta aktivo 24 ora pa dia, 7 dia pa siman: “YDK pretu nunka por bira don di su mes pais, YDK pretu no por para na kabes di CPA, CPS, Airport, offshore, turismo, import, industria petrolero. YDK pretu pa mayoria ta traha e plaka brutu pa nos i nan tin ku sera nan smoel i no eksigi niun salario hustu pa biba un bida digno. YDK pretu tin ku keda katibu di elite ekonomiko, finansiero. Nunka laga nan bira dono di institutonan finansiero. Nunka eduka YDK pretu riba ekonomia i finansas emansipatorio.”
Black Social Death = White Wealth in Curaçao
White wealth accumulated after the era of Dutch enslavement in Curacao is being documented. The first series starts with analyzing the way wages have risen for 125 Dutch white and Creole white families (that occupied the land and controlled the economy and finances) from systemic plundering the black community while the new freedom meant new systems of enslaving a nation of black people.
Amado Römer 30:69
For di skrituranan di liberashon Amado Romer kapitulo 30 versikulo 69: Si bo abuza di trahadonan, ninganan derechi, un salario hustu bo por spera un rebelion laboral pretu.


text:
Kurso Papiamentu Básiko
- Fecha di inicio: 2/1/2016
- Preis: $340
- Durashon: 24 Lès / 12 Siman
- Nivel: Básiko
- Idioma: Papiamentu
- Fecha di inicio: 2/1/2016
- Preis: $340
- Durashon: 24 Lès / 12 Siman
- Nivel: Básiko
- Idioma: Papiamentu
Details & Inskribí
E kurso Papiamentu Básiko tin komo meta pa duna un introdukshon general di e idioma na kursistanan, tambe desaroyá dominio básiko di konsepto riba nivel di prinsipiante.
E kurso Papiamentu Básiko ta dirigí riba tur persona ku ke integrá su mes optimalmente den komunidat boneriano i tin e deseo di siña papiamentu komo di dis idioma.
E kurso ta konsistí di 24 lès di un ora i mei di durashon i ta tuma lugá den edifisio di Fundashon FORMA. E kursista ta risibí un buki di lès i di tarea, repartí den 24 kapítulo. Kada kapítulo ta trata un tema. E temanan tin di haber ku situashonnan di bida diario.
Na final di un kantidat di lès i e kurso kompletu, ta duna e kursistanan un prueba skibí i/of oral riba diferente aspekto manera vokabulario, gramátika, ortografia i produkshon(dominio i pronunsiashon) di e idioma. Tur esakinan ta bini dilanti komo tema durante lèsnan.
di e manera aki e kursistanan ta siña papiamentu komo di dos idioma na Forma strukturá i por pone relashon fásilmente entre nan eksperensianan di bida diario i loke ta ofresé durante e kurso.
< Go Back


text:
Minister di Salud Publico, Deporte y maneho di nos Grandinan, dr. Alex Schwengle tabata anfitrion recientemente di su homologo di Sint Maarten, Minister Emil Lee, kende ta sondeando diferente oportunidad y opcion pa cu colaboracion y siña di e “best practices” di cada pais for di otro.
Minister Lee a comenta cu particularmente e interes ta actualmente pa siña mas tocante AZV, y su funcionamento, su retonan y su puntonan fuerte, como cu Sint Maarten ta trahando duro rib’e desaroyo di nan mesun programa di seguro di salud general, esta un “universal health care program”.
E mandatario ta subraya cu e ta e cos di mas logico pa traha hunto y comparti informacion y experiencia, y ta importante pa siña di otro.
El a agrega cu den e caso aki Sint Maarten kier siña mas tocante di AZV, tanto di parti di e organisacion, como e parti di leynan, cual ta cay bao di Gobierno; y kisas tambe tin cosnan cu Aruba ta interesa pa Sint Maarten comparti cu Aruba relaciona na otro topico y e leynan y proceduranan cu ta bay cu e leynan aki.
Semper tin beneficio den cooperacion y trahamento hunto, Minister Lee a laga sa. Minister Alex Schwengle a splica cu e tipo di cooperacion aki den e area di cuido di salud ta algo cu a cuminsa cu e Health Care Conference organisa na Aruba na 2015.


text:
Vakatura
Traha na Encelia
Bo tin gana di traha ku mucha? Bo ke invertí kompleto den e reino di Dios? Pensa bon si traha na Encelia lo ta algu pa bo! E trabou na Encelia ta kombiná e reto i drukte di un trabou sekular ku ministerio kristian pa ku e muchanan di Kòrsou. E ta un privilegio! Bo testimonio di e obranan bunita di Dios ta yuda e muchanan deskubrí nan balor i meta. Esun ku duna ta risibí mas!
Trahadónan den servisio pagá i Boluntarionan
Profeshonalnan lokal i hulandes ta traha huntu na Encelia. E kombinashon aki ta hasi e trabou na Encelia un eksperensia fasinante.


text:
Hende di partido oficialista y di oposicion a midi nan forsa cu diferente marcha riba caya na Caracas, y otro ciudad di Venezuela. E mobilisacion tabata den un ambiente di tension y bao custodia di militarnan. E situacion aki lo ta menasa di haci e crisis actual na Venezuela mas grave ainda.
Olivia Lozano, diputado di oposicion den asamblea nacional a denuncia cu un persona a ser asesina durante e marcha di oposicion, cu tabata tumando lugar na San Bernardino, Caracas. Lozano a bisa cu un colectivo chavista a ataca manifestante di oposicion y nan a lansa bom lacrimogeno.
E hoben a ser identifica como Carlos Jose Moreno di 19 aña, cu a yega na hospital cu signo vital ainda, unda el a permanece conecta na respiracion artificial pa varios ora te cu el a muri. E hoben a haya un tiro di arma di candela cu a pasa den su cabez.
Un grupo di hende cara tapa y cu arma di candela a ataca y lansa bom lacrimogeno riba tur hende presente den e mobilisacion.
Disturbio a cuminsa na sectornan hopi strategico manera autopista Francisco Fajardo, na El Paraiso, Quinta Crespo, San Bernardino y San Martin na oeste di Caracas, periodistanan a splica.
E sucedido a tuma lugar a pesar cu fiscal general di Venezuela, Luis Ortega Diaz a publica un comunicado diaranson mainta, caminda e tabata haci un yamado na autoridad pa respeta e derecho di protesta pacifico.
“Mi ta haci un yamado na tur persona cu a invita pa marcha… e manifestacion no por pone na peligrp e bida di persona cu ta participa den marcha y tampoco di otro persona y menos por pone na peligro stabilidad di institucion na Venezuela”, fiscal general a splica.
Un grupo di hoben tabata kibra acera pa asina por tuma e pidanan di concret pa usa como arma den e mobilisacion, mientras otro di nan tabata kima sushi cu tabatin riba caya. Hopi persona tabata protesta cu weya den varios cas tambe.
Den oranan di atardi tambe a haya sa di un mucha muhe cu a fayece na estado Tachira, y cu tabata participando den marcha di oposicion. E mucha muhe, Paola Ramirez Gomez, di 23 aña, a haya un tiro tambe. Segun informacion e suceso a tuma lugar na Plaza San Carlos na San Cristobal, estado Tachira.
Diamars departamento di estado di Merca a presenta un declaracion tocante e situacion na Venezuela, den cual tabata haci yamado na autoridad di Venezuela pa detene e violencia y a exigi pa duna cuenta tocante tur protesta na Venezuela.


text: Campeonato HEINEKEN di Aruba Softball Bond dedica na dos baluarte Sra. Bertha Wolf Croes y Eugenio “Tan” Helder den su recta final. Dialuna awor cuminsando pa 715pm riba veld di Flatstone Royal Power Tat Fat lo hunga 2 wega vs Balashi Premuim den e “Clash 4”. Despues cu equiponan tur a hunga un total di 20 wega regular y otronan a hunga 24 wega incluyendo weganan di Playoff nos ta na e parti final. Royal Power a gana Pizza Hut Monsters 2 wega den e promer serie di best out of 3 y a pasa pa final. Finalmente Royal Power Tat fat ta titula campeon. Dialuna despues di e promer wega di anochi Aruba Softball Bond lo reparti premionan di campeonato AA masculino 2017. Campeon indiscutibel Royal Power Tat Fat Home Depot. Sub Campeon Pizza Hut Monsters. Champion Pitcher di campeonato 2017 Jomark Flanegin cu 8 victoria y 1 derota. Champion Batter Derward Ruiz di Pizza Hut cu 25 hit den 46 turno na bate alaves 6 base por bola pues cu mas di 50 Plate Appearance pa un averahe di 543. Champion Pitcher despues di a revisa tur scoringsheet Jomark Flanegin cu 8 victoria y 1 derota y Giancarlos Gomez ta termina cu 5 victoria y 1 derota. Honronero di aña 2017 ta Kelvin “The Beast” Silvania di Royal Power kende a caba cu 6 cuadrangular den campeonato 2017. Mester accentua cu Luis Pelayo kende a hunga e promer ronda di cameonato tin un averahe di 25-17 bon pa 680 pero no a jega 40 turnonan oficial y no por participa pa e premio di championbatter. Despues cu ASB reparti e premionan e siguiente wega di “Clash 4” lo continua. Fanaticada por bin aprecia Champion Pitcher Jomark Flanegin y honronero Kelvin Silvania den acion e anochi aki. Di Balashi Giancarlo Gomez cu 5 victoria y 1 derota lo bay ta riba monticulo mientras diferente hungadornan cu a destaca na bate manera Sando Geerman, Filbert Thiel, Marc Danies tur batiendo riba 500 den mas di 40 turno lo ta den acion. ASB kier gradisi un y tur cu a aporta pa por a hasi campeonato 2017 uno exitoso. Deporte den pleno desaroyo!!!


text:
Ora cu ta trata di fiesta di Halloween, Caribbean Palm Village Resort nunca ta perde un oportunidad pa celebra. E resort a organisa un fiesta di cocktail espantoso pa Halloween e siman aki, celebrando e dia di fiesta dibertido cu un fiesta di disfraz y wega, organisa pa Mislady Fingal, e
Day: November 2, 2017
Peticion di Huez na Parlamento: Por fabor no aprobá glas mas scur pa auto!
Conocido ex Parlamentario Selwyn Spanner a fayece
Awe Corte di Prome Instancia Tin riba rol, caso di violacion, posicion di cocaina y marihuana y caso di maltrato
Horario Sospechoso Acto Castigabel 08.30 J.R.P.S. P.S. ta wordo acusa di a viola un persona riba 15 y 16 di mei 2017. Tambe di a maltrata e mes persona aki den e periodo di 25 pa 29 di mei 2017. 10.30 W.A.T. T. ta wordo acusa di posesion di cocaine y marihuana riba 2 di maart 2017. 11.00 B.D.W. W. ta
Mildred Schwengle huramenta pa Raad van State
Segun Mervin Wyatt-Ras di AVP: Despues di a ricibi un carta 4 luna pasa, MEP hunto cu POR y RED a pidi reunion urgente encuanto Hospital
Hoben menor di edad a tira veneno den orange juice di su wela cu tabata kinipie na su brasa
Pa Ministerio Publico e acusacionnan di asesinato y intento di asesinato / maltrato pisa contra un mucha muhe di 16 aña ta legalmente proba. Pero su mannan ta mara ya cu na momento cu e damita aki a wordo deteni,e tabatin 15 aña. Pues e castigo maximo cu e por
La Fama Damas ta inicia campeonato cu triunfo comodo riba Estudiantes
Diamars anochi Arubaanse Voetbal Bond a duna comienso n’e temporada di futbol Division Damas 2017-2018 caminda den Compleho Deportivo Frans Figaroa na Noord, e number tres y number cuater di temporada pasa, a topa otro. Estudiantes cu a termina na di tres lugar ultimo temporada a enfrenta e ekipo di Savaneta
Ling & Sons cu sistema di refrigeracion “green”
Ling & Sons IGA Supercenter ta informa cu e supermercado ta bay cambia pa un sistema di gas cu ta green, den sentido cu no ta haci daño na nos medio ambiente, y ta gasta menos coriente. E sistema aki ta cubri casi tur e coolers di e supermercado. Motibo pa cual


text:
“No ta un secreto cu ami tin duda den e filosofia y e forma di traha di CAFT. For di prome biaha cu CAFT a reuni cu nos, mi a mustra nan riba e daño cu nan a causa na Corsou.
Anto mi a haci esey cu analisisnan di expertonan reconoci di Corsou mes.
Pesey no mester straña niun hende cu mi ta keda critico di e forma di traha di CAFT.
Nan propio forma di traha ta causa mas duda den nan,” asina Rene Herde’ di e fraccion di AVP a declara riba e analisis incompleto y publicacion prematuro di CAFT riba e presupuesto 2017.
Apenas den e prome siman di aña ya CAFT ta pretende di por pronostica con e resto di e aña lo bay ta.
Segun Rene Herde’: “Kisas no ta cifra real, pero ta bola di cristal mes nan ta usa.”
ASINA NO
A puntra Rene Herde’ si e no ta wak e balor di e supervision di CAFT riba trahamento y ehecucion di e presupuestonan di Aruba.
Rene Herde’: “Fraccion di AVP ta convenci cu un of otro forma di analisis, conseho y control independiente di presupuestonan ta deseabel.
Aworaki tin mas cu 150 pais rico, desaroya y independiente rond di mundo cu tin un of otro forma di “supervision” di e presupuesto.
E ta deseabel y por tin masha bon efecto riba e maneho financiero.
Parlamentonan no tin e instrumentonan pa haci esey. Pesey ta bon cu tin un otro instancia independiente di Gobierno y Parlamento pa haci e trabou aki.
Nos ta kere den un of otro forma di conseho independiente! Pero no manera CAFT ta funciona.
No asina!
Ni den e filosofia di nan analisis, e control y nan consehonan, nan ta cuadra cu loke nos lo kier wak. Nan forma di traha, di saca conclusion, mientras nan mes ta bisa cu nan falta informacion, no por wordo acepta. E ta improfesional.”
Rene Herde a sigui bisa cu CAFT no ta splica con nan a yega na nan conlcusion riba presupuesto 2017, mientras cu nan mes ta bisa cu nan falta informacion pa por duna nan conseho.
Rene Herde’: “No spera nunca niun elogio di CAFT. Semper CAFT lo busca algo pa bisa cu cos no ta bon.
Ta parce cu nan tin cu hustifica nan existencia!
Na 2014 CAFT a bisa cu finansa ta den desaster. Den nan conseho di presupuesto 2014 nan a bisa cu loke mester drecha t’e fondonan di pensioen! Tremendo conseho. Gobierno ya tabata haciendo esey caba!
Na 2015 nan a bisa cu e presupuesto ta irealistico y cu no lo logra e norma di deficit.
Na fin di aña a logra e meta exactamente manera planea!
Na 2016 nan a bisa cu no lo logra cumpli cu e norma di deficit.
Na fin di 2016 a bolbe logr’e manera planea.
Awor na 2017 CAFT ta bolbe bisa cu no lo logra reduci e deficit. Anto apenas tin dos siman di e aña nobo y nan mes ta bisa cu nan falta informacion pa duna nan conseho!
Nos lo wak durante di e aña con ta bay cu ehecucion di e presupuesto. Mescos cu tur otro aña lo haci tur adaptacion neceario pa logra e norma palabra, pero sin e medidanan estilo MEP cu CAFT a y ta sigui propone!
Nos ta desaproba totalmente e forma di traha di CAFT si!
Den nan increatividad y ansha pa cos bay malo na Aruba, MEP a gaba e analisis incorecto di CAFT. Ta esey t’e nivel di oposicion. Nan mes no por contribui cu algo y ta sigui usa mal informacion pa gaba nan mes cun’e. Esta un tristesa.”


text:
PATIENT SERVICES
Laboratory Tests
Preventative Packages
Results in 24 hours
Convenient Locations
PHYSICIAN SERVICES
Integrated to Promedico
Reliable Results
Opportune Diagnosis
AZV Provider since 2001
CORPORATE SERVICES
Employment Screening
Drug & Alcohol Testing
Food & Water Analysis
Wellness Programs
QUALITY ASSURANCE
Accredited ISO 15189:2012
Certified ISO 9001: 2008
Qualified Staff
PATIENT SERVICE CENTERS
Noord Medical Center - Noord #63
Shaba - Tanki Flip #78
Ponton Trupiaal - Ernesto Petronia #88
Oranjestad - Zuidstraat 1A
Santa Cruz - Santa Cruz 242A
Harbor Area - Engelandstraat
HOW TO USE AZV INSURANCE CARD
Steps for coverage
1
2
3
4
5
ONE
Consult withAZV-HOH Doctor
Two
Receive the
Lab Order Form
Three
Go to
MEDLAB Branch
Four
Provide
Sample
Five
Results Sent
Same/ Next Day
ACCREDITED & CERTIFIED LABORATORY
“Only laboratory in Aruba currently Accredited ISO 15189:2012 and Certified ISO 9001:2008, complying with AZV requirements“
“Guaranteeing to its customers, reliable and opportune results, that are constantly monitored and evaluated by international accreditation and certification entities
“Bo Salud ta Merece e Miho”
FROM OUR BLOG
LATEST ARTICLES AND NEWS
MEDLAB conhuntamente cu MEDIQ Botica Trupiaal ta ofrece un servicio integra pa tur cliente y asegurado di AZV
ORANJESTAD (AAN) - Recientemente Laboratorio MEDLAB hunto cu MEDIQ Botica Trupiaal a lansa su servicionan integra na instalacion di MEDIQ Botica Trupiaal na Ponton. E servicio nobo aki ta completamente integra cu un sistema cu ta conecta e resultadonan di pruebanan di...read more
Laboratorio MEDLAB kier recordabo bo derechonan y responsabilidad como pashent
ORANJESTAD (AAN) - Tur hende mester conoce e derechonan y responsabilidad di pashent di manera cu por sigura cu cada persona lo tin un bon calidad den cuido di nan salud. Un pashent tin derecho di conoce informacion importante pa su salud, haya servicio di emergencia...read more
MEDLAB Laboratorio Aruba ta conecta directamente cu tur oficina di dokter di cas pa garantiza resultadonan mas lihe
ORANJESTAD (AAN)- Cu un poblacion cu ta crece cada dia y tambe un cantidad di pashent cu ta bira mas, e presion riba dokter nan y otro dunado di cuido ta bira dia pa dia mas grandi. Logra haci seguimento na un historia clínico di un pashent cu e resultado nan...read more


text:
WILLEMSTAD – Ayera mainta e mecha di pòlvo a explotá na Aeropuerto Hato den e terminal di salida ora cu primeramente un biahero Venezolano femenino a pèrdè cabez y a cuminsa tira stul di Café Barista kibra un television y a agredí un empleado di Café Barista, cu apesar di a haña asistensia di un colega, no por a tranquilisá e muher.
Ora agentenan di seguridad a yega, nan tambe a haña y e muher cu mientrastanto a haña refuerso di otro biaheronan Venezolano, a burdugá cu e vigilantenan y a rascá nan cu uña.
Riba esey a tuma paso drastico y a arestá e dos muhernan y un homber cu tabata den e bochincha y mester presentá nan dilanti di un Fiscal auxiliar pa dicidi ki ta haci cu nan.
Reportadamente e muher ta forma parti di un grupo di turista cu ta pegá for di dialuna na Corsou.
Ayera mainta Inselair a cancelá e buelo pa Venezuela dos biaha y ora e señora a bay puntra ki ta pasa, e no a gusta e contesta y a hisa stul di Cafe Barista manda riba e negoshi kibrando un television.
Ora otro empleado di e negoshi kier a tene e muher pa tranquilisé, un otro a sali for di left field bin yuda agredi nan hunto cu un otro homber. Tur esaki dilanti di dos yiu cu tabata biahando cu e muher.
Nan tabata haci un bochincha di otro mundo gritando tur clase di insulto ordinario y bulgar y pa nada di mundo no kier a keda keto.
Dos Polis di CAP cu tabata riba tereno a acudi pa controlá e situacion y nan tambe a haña, pero nan a detené e dos señoranan plus un homber.
Ta ora e señora cu a start e ‘berinche’ a realisá cu e tabata di boei, el a cuminsa yora y pidi pordon y ofrecé pa paga e daño, pero a mustré cu e empleadonan cu el a menasá lo haci denuncia y mester presenté dilanti di Fiscal.
Esey a pone cu si e buelo sali pa Venezuela e muchanan tin cu biaha cu otro hende.
En todo caso e gerente di Cafe Barista a cobra e muher 500 dòlar pe television y e señora a pagé 380 euro lagando e cos eynan.
Gerente di e negoshi sr. Cedric Sprock a splica cu el a keda altamente alarmá pe incidente, pasobra no te intencion pa su trahadornan sali fo’i nan cas bay traha y haña nan cu peliger di bida.
Den casonan asina cu e situacion manera e ta, CAP mester tabata pro activo y tin hende stacioná den e terminal di salida promé cu sla cay.
Sigur despues di e bochinchanan cu tabatin diadomingo ultimo ora cu un grupo di Haitiano mester a biaha pa Port au Prince y no tabatin avion, nan a tira nan curpa na suela, maldicioná tur trahador di e terminal y menasá cu nan ta cuminsa likidá hende.
Cedric Sprock a condená cu tin menasa contra trahadornan di e terminal siendo cu tur hende sa ki te problema.


text:
Willemstad - Djasabra 18 di novèmber 2016 alrededor di 14.00 or personal di e Tim di mantenshon di òrden públiko a detené riba kaminda Nieuw Nederland e hòmber R.I.D. nasé na Kòrsou di 20 aña di edat, pa violashon di Lei di Opio.
Entrada hudisial na altura di Fortuna.
Wilemstad - Kontinuando ku e investigashon relashoná ku detenshon i konfiskashon di arma di kandela ku a tuma lugá djasabra 18 di novèmber 2017, na altura di Fortuna, e Tim di mantenshon di òrden públiko a tene entrada hudisial na dos adres.
Akshon multidisiplinario na 2 adrès den área di Rooi Santu
Willemstad - Djamars 14 novèmber 2017, den oranan di mainta un tim multidisiplinario a hasi investigashon na dos(2) adrès den área di Rooi Santu.
Un detenshon pa maltrato relashonal den área di Sta Rosa.
Willemstad - Djadumingu 12 novèmber 2017, alrededor di 09.14 or, Sentral di Polis a dirigí un patruya na un kas den área di Sta Rosa pa un kaso di maltrato. Na yegada di e patruya na e sitio nan a topa ku un dama ku su brasa robes hinchá.
Detenshon relashoná ku menasa den área di Muizenberg.
WILLEMSTAD - Djadumingu 12 novèmber 2017, alrededor di 21.38 or, Sentral di Polis a haña notifikashon di un kaso di menasa ku a tuma lugá na un kas den área di Muizenberg.
Detenshon di sinku (5) sospechoso pa trafikashon di hende.
Willemstad - Djasabra 11 novèmber 2017, alrededor di 09.03 or, Sentral di Polis a haña notifikashon ku un kantidat di persona a baha for di un boto den área di St Joris/ Koraal Tabak.
Tiramentu ku morto na Mahuma.
Willemstad - Djabièrnè 3 di novèmber 2017 alrededor 17.16 or sentral di polis a haña notifikashon ku tin un tiramentu na Mahuma i ku tin un herido. Na yegada di e promé patruya polisial nan a topa ku un hòmber drumí abou na e sitio indiká ku no ta duna señal di bida.


text:
Plaza Padu t’e punto culminante cu a sera un serie di proyecto cu a ensera renobacion di centro di ciudad, incluso e parti cu ta wordo yama Centro di Gobernacion.
Na inicio kisas hopi hende no tabata consciente di e plan completo di Gabinete Mike Eman I y II, pero aworaki cu e trabou ta finalisa, por haya un mihor imagen di loke t’e vision di e Gobierno lidera pa Prome Minister Mike Eman.
E artista Ruthy Vrieswijk, kende tabata presente riba Plaza Padu durante e inauguracion siman pasa, tabatin hopi elogio p’e show cu a wordo hinca den otro pa honra Padu, su idolo, cu kende el a logra saca varios potret e anochi.
E anochi tabata uno yena di emocion, principalmente na momento cu e pianista di renombre internacional Raul di Blasio a subi escenario.
“Principalmente ora cu mi a scuche toca cancion di Padu.” E artistanan local tambe a sobresali, manera esun presenta pa Victor Samuel.
Sra. Ruthy Vrieswijk a skirbi diferente poema dedica na Padu, ya cu e ta kere cu na bida t’e mihor momento pa duna reconocemento na un persona.
“Pero awe nochi mi a bin simplemente pa duna un homenahe na Padu, pasobra nos ta stim’e inmensamente.
Mi no tin palabra pa bisa, pero e tabata un anochi sublime y historico.
Tambe e artista a expresa su admiracion p’e trabou cu Gobierno a realisa pa cu e area di Bestuurskantoor y centro di ciudad.
Centro di ciudad y centro di Gobernacion a keda “fantastico” y el a admiti cu na inicio e tabatin un poco problema cu introduccion di tram den centro di ciudad.
“E tram tabata sintami un poco dwars dor cu no tabata por a pasa cu auto mas den caya. Pero mi tin cu bisa cu e centro a keda bunita.
E arkitectura di Aruba ta briyando. Mi no por bisa otro cu Gobierno ta haciendo un bon trabou. Hopi cos a wordo haci y logra,”e artista a expresa.
Pa agrega cu Aruba tin un bon Prome Minister, un bon Gobierno y e ta apoye “all the way”. “Tin hende no ta wak e progreso y ta keda pega den pasado. Nan mester wak e progreso y e bienestar di henter e isla, di tur nos hendenan.”
Ademas di artistanan cu a duna presentacion riba e anochi dedica na Padu, pueblo di Aruba tambe tabata presente pa disfruta di e show y cumpli cu e meta “Hunto pa Padu”.
Josephine Dirksz a haya e show un “experencia grandi. Ora cu nan tabata toca e cantica di Padu, mi a haya kippevel.
Ta increibel pa bo tin bo dilanti un di e personanan cu a skirbi e himno nacional y cu bo por honre, dun’e su balor.
Bo ta mira con Arubianonan ta uni y apoya otro, esey ta great.”
E forma con a incorpora e Centro Historico y Centro di Gobernacion, unda cu monumentonan ta hunto ta impresiona Josephine Dirksz.
“Esaki ta algo cu nos como Arubiano mester ta orguyoso di dje, y e ta algo importante pa un pais tin.”
Pa hopi hende e hecho cu no solamente Padu, un di e autornan di himno nacional, ta na bida ta algo grandi, pero tambe e hecho cu e tabata presente riba e Plaza dedica na dje y cu nan por a mire di cerca.
Padu tin 96 aña y apesar di su salud tabata consciente di tur e trabou duro cu a wordo haci pa honre den un forma asina grandi. Esaki tambe t’e motibo di hopi emocion pa Gino Goeloe, Director di Wit Gele Kruis.
“Ora cu bo kier reconoce un persona, bo mester haci’e na bida. E plaza aki ta algo inolvidabel pa mi persona sigur y p’e generacionnan cu ta bin.
Nos por ta orguyoso di dje. Unda cu mi bay mi ta papia bon di mi pais. Esaki ta loke cu a resalta den presentacion di e musico y cantantenan cu a presenta awe nochi,” Goeloe a bisa na final di e ceremonia.
El a felicita pueblo di Aruba, pasobra e plaza aki ta unico den Caribe, dedica na un musico manera Padu, un persona multifacetico.
E concepto di renoba e centro historico tambe a haya elogio di Goeloe, ya cu esaki ta algo cu esnan pafo no ta pensa mucho riba dje.
Pero e ta algo importante pa un pais, pa dedica tempo na historia di bo pais.
“E idea aki cu Gobierno a bini cune ta algo tremendo. Bo mester ta un visionario pa mira algo asina. Bo tin tur cos rond di e plasa aki.
Pabien na Arkitecto Raffy Kock. Ban sigui cu e vision aki di Aruba. Aruba ta un ehempel pa hopi pais.”


text:
ORANJESTAD (AAN): E homber cu a huy den Hyundai Getz, despues di agredi of corta e muher den hanchi na San Nicolas a keda deteni.
Polisnan a busca y sigui busca despues cu e homber a baha core bay laga e auto atras banda di Postkantoor na San Nicolas. Un Polis a keda cuida e auto mientras e otro a busca pa e agresor.
E agresor a logra scapa pero su libertad tabata cortico. El a sconde varios caminda buscando forma di yega Playa. Finalmente despues di un buskeda y cu yudanza di reporteronan di prensa a topa cune. E reportero a mire den Zeewijk.
E descripcion di shirt blauw, keds preto y jeans tabata zuiver na curpa ainda di e agresor. No ta conoci e motibo di e agresion. Si a graba tur cos den e camaranan di seguridad.
Ora cu e sospechoso a mira Polis, el a purba core bay di un banda pa otro na altura di e planta di zuivering di awa na Zeewijk.
Polisnan a logra blokia su huida y bay over na detencion. El a bay warda y mester duna cuenta di loke el a comete. E Hyundai ta registra riba un adres na Boliviastraat. E homber parce ta di inicialnan J.